Iritzia: Elhuyar | Soziolinguistika Klusterra\nAtarikoa » Iritzia: Elhuyar\nEGUN DAUDEN BIDEAK\nEuskararen erabilera handitzeko prozesuak garatzea da gure egiteko nagusia, bai erakundeetan (enpresak, elkarteak, udalak eta bestelakoak), baita udalerrietan ere. Prozesu bakoitzean abiapuntuko egoera eta helburuak desberdinak izango diren arren, guztietan lan egiteko modu berbera erabiltzen dugu, oinarri gisa eragile guztiek parte hartzea, egoeraz jabetzea eta kontzienteki hizkuntz ohiturak aldatzea proposatzen duena.\nErakundeak plana abian jartzea izaten da lehenengo pausoa. Zenbaitetan erabaki hori nolabait "behartuta" hartzen dute, baina badaude euskara bultzatzeko erabakia borondatez hartzen dutenak ere, uste osoa dutelako eta zerbitzuaren kalitatea hobetzen lagunduko dielako herritarrari edota bezeroari hark nahi duen hizkuntzan normaltasunez jarduteko bidea emateak. Kasu horietan erakundearen hizkuntz politika eta hainbat irizpide zehaztu eta ezarri behar izaten dira eta lan horietan ere laguntzen dugu. Horrekin guztiarekin batera, euskara ikasteko eta hobetzeko erraztasunak eta bideak ere eskaini ohi dira. Euskaraz lan egin nahi duenak, gainera, inoiz baino baliabide eta tresna lagungarri gehiago ditu eskura —eskuliburuak, hiztegiak, kontsulta-zerbitzuak…—, Interneten eta bestelako euskarrietan.\nNolanahi ere, emaitzek argi erakusten dute euskara ikasteak eta baliabideak eskura izateak bakarrik ez duela erabilera bermatzen. Izan ere, hizkuntza erabili ahal izateko, baldintza sozialak ere behar dira, eta, horrez gain, euskara erabiltzearen aldeko motibazio pertsonala eta kolektiboa. Euskara-planetan euskaldunak, euskalduntzen ari direnak, eta euskaraz ez dakitenak ere barne hartzen ahalegintzen gara, planak eraginkorrak izan daitezen guztion laguntza eta parte-hartzea beharrezkoa izaten baita. Gaztelaniaz egiteko joeraren arrazoiak aztertzen dira eta, batzuen kasuan, jakite-maila izango da sakondu behar dena; beste batzuen kasuan, aldiz, motibazioan eragin beharko da. Halere, horiekin batera jarrerak ere aztertu beharko ditugu, euskalduntze-prozesuan argi ikusten delako ezagutzatik erabilerarako jauzia hizkuntz komunitatea osatzen duten kideen balio subjektiboetan oinarritzen dela. Datu objektiboek alderdi kuantitatiboaren inguruko balio handiko informazioa ematen digute, horrela abiapuntua ezarri eta gero aldaketak neurtu ahal izateko. Halere, informazio kualitatiboaren garrantzia azpimarratu nahi dugu, hiztunen eta eragileen pertzepzioek eta nahiek eragin handia izango baitute planaren norabidean.\nBehar-beharrezkoa da, beraz, plana garatzeko prest egongo diren eragile guztiak hasieratik inplikatzea. Horretarako planaren nondik norakoak taldean aztertu, eztabaidatu, eta adosten dira; prozesua "bizi" egiten da, nolabait. Parte-hartzeak kontzientziazioa eta gizarte-sarea aberastea dakar, eragileen hizkuntz jokabidea eta ohiturak pixkanaka aldatzea errazten du eta, ondorioz, euskara gehiago erabiltzea. Gure prozesuen oinarri metodologikoa honakoa da: eragileak prozesuaz jabetzea, taldean egindako eraikuntza-lanaren ondorioz.\nAzken urteotan ahoz aho ibili den eta dabilen gaia da erabilerarena: zer egin erabilera bultzatzeko? BAT aldizkari honetan bertan ere behin baino gehiagotan landu da eta arloko zenbait erakundek antolatuta hainbat jardunaldi, hitzaldi, mahai-inguru egin dira han eta hemen erabilerari buruz. Horrek kezka badagoela adierazten du eta horietako ekitaldi askotan aipatu izan dira elkarlanean aritzearen premia eta garrantzia, baina ezer gutxi aurreratu da bide horretan.\nZein da konponbidea? Batetik, beste hainbat gai eta arazo aztertu eta konpontzeko era askotako erakundeak elkartzen diren bezalaxe (Ezagutzaren Clusterra, MCCko enpresak, Euskara Elkarteen Topagunea…), erabilera eta antzeko gaiak lantzeko ere berdin jokatu beharko litzatekeela uste dugu. Lehen ez bezala, gainera, orain badugu diziplina eta arlo bateko eta besteko ordezkariak bilduko dituen/gaituen gune bat, proiektuak elkarrekin eta elkarlanean lantzea ahalbideratuko duena: Soziolinguistika Klusterra. Gaiari buruz teorizatzeko eta bideak ezartzeko gaitasuna badago, eta zenbait tresna eta baliabide ere eskura ditugu dagoeneko. Beldurrik gabe ikertu beharra dago, gauza berriak probatu, apustu jakin batzuk egin.\nBestetik, ezinbestekoa da babes politiko handiagoa ematea hizkuntz normalizazioari, maila makroan positiboki eragingo duten erabaki politiko ausartak hartzea. Azken batean, politika eraginkorrak behar ditugu, orain artean gauzatu direnak baino zorrotzagoak. Honekin guztiarekin ez dugu ikuspegi erabat beltza aurkeztu nahi, oinarri ona egon badagoelako: baldintza objektiboak hobeak dira, gero eta profesional euskaldun gehiago dago, euskara-planik izan gabe ere hainbat enpresak eta erakundek aurrerapausoak eman dituzte… Uneaz baliatzea eta pausoa zuzen ematea da gakoa. Ea asmatzen dugun.\n53. 2004ko abendua. Euskararen erabileraren bilakaera azken...


Bilbaopedia - Carlos Ajuria Urigoitia\nCarlos Ajuria Urigoitia\n[ Bilbo, 1865.11.02 - ]\nCarlos Ajuria Urigoitia 1865eko azaroaren 2an Bilbon jaio zen. Bere aita, Antonio Ajuria Sarralde, Argantzukoa zen eta ama, Emilia Ángela Urigoitia, Araiakoa. Bilboko bizilagunak ziren, Alde zaharrean, Harategi kaleko 32. zenbakian bizi ziren. Beste 12 seme alaba izan zituzten.\nBilbon jaio arren, Carlos Ajuriak bere bizitza pertsonala eta politikoa Araban egin zuen, hain zuzen ere bere aitonaren herrian, Araian, igaro zuen denbora gehien.\nLeón Urigoitia, bere aitona, Araiako San Pedro burdingintza fabrikako jabea bihurtu zen. Hasieran jabegoa bosten arten banatuta bazegoen ere, 1865ean enpresaren %50a zuen eta handik 5 urtera jabetza osoa berea zen. 1936. urtera arte ez zen familiatik kanpo zegoen inor sartu enpresaren kapitalean eta gestioan. Bere testamentuan Carlos Ajuriaren ikasketak ordaintzeko konpromisoa hartu zuen. Honek ingeniaritza ikasi zuen eta horrela, familiako negozioan jarraitzeko aukera izan zuen.\nCarlos eta Alfredo Ajuria anaiak berrikuntza garrantzitsuak egin zituzten enprensan eta honek onurak ekarri zituen. Beste afera batzuetan ere aritu ziren, izan ere, Carlos Ajuria Ajuria y Aranzabal administrazio kontseiluko presidentea izan zen, baita Azucarera Alavesa-ko eta La Iberia kontseiluko kide ere.\nFamiliaren botere ekonomikoaren ondorio zuzena izan zen politikan izan zuten parte hartzea. Carlos Ajuria Arabako probintziako diputatu aukeratu zuten 1901eko hauteskundeetan. Urte bereko apirilak 21ean Presidente kargua eskuratu zuen. 1905. urtera arte aritu zen eta ondoren Arabako ordezkari izan zen Senatuan, 1910etik 1923ra eserlekua mantendu zuen.\nFamiliako inbertsioak ez ziren soilik familiako negozioa finantzatzeko bideratu. Inmobiliaria eta errenta zehatzetan ere aritu ziren, arriskurik suposatzen ez zuten bestelako negozioetan ere. León Urigoitiak martxan jarritako estrategia izan zen hau. Era honetan, Carlos Ajuria Aguraineko 436 lursailen buru zen, Tabako sozietatean ere inbertitu zuen eta Bilboko portuko Obren Juntan ere besteren artean. Honetaz gain, bilobak ekintzaileagoak izan ziren eta inbertsio estrategia beste era bateko aferetara bideratu zuten; meatzean, industrian edo trenbideetan.\nArabako oligarkiaren kide garrantzitsuak bihurtu ziren Ajuria Urigoitiarrak eta Araian eraiki zituzten jauretxeak honen erakusle izan ziren. Gasteizko Ajuria Enea egoitza, adibidez, Serafin Ajuriak, Carlosen anaiak, eginarazi zuen.\nCarlos Ajuria Eusko Ikaskuntzako kide izan zen. Partidu liberalekoa zen eta Arabako bizitza politiko eta ekonomikoan gizon ezaguna.\nSERRANO ABAD, S., “Ajuria Urigoitia, Carlos”, AGIRREAZKUENAGA J. eta beste, Diccionario biográfico de los parlamentarios de Vasconia (1876-1934), Vitoria-Gasteiz, Eusko Legebiltzarra, 2007, Igo Liburukia, 236-245 orr.


“Save Pub Life”: Budweiser garagardo markak opari txartelak sortu ditu pub britainiarrak salbatzeko — Gaztezulo\n“Save Pub Life”: Budweiser garagardo markak opari txartelak sortu ditu pub britainiarrak salbatzeko Berrogeialdiagatik Europan hamaika negoziok euren ateak itxi behar izan dituzte. Horien artean sektorerik kaltetuenetakoa ostalaritza da. https://www.gaztezulo.eus/albisteak/201csave-pub-life201d-budweiser-garagardo-markak-opari-txartelak-sortu-ditu-pub-britainiarrak-salbatzeko https://www.gaztezulo.eus/albisteak/201csave-pub-life201d-budweiser-garagardo-markak-opari-txartelak-sortu-ditu-pub-britainiarrak-salbatzeko/@@download/image/budweiser-save-pub-life-00-700x406.png\nBerrogeialdiagatik Europan hamaika negoziok euren ateak itxi behar izan dituzte. Horien artean sektorerik kaltetuenetakoa ostalaritza da.\nHori dela eta, Budweiser garagardo markak betiko pub britainiarrak babesteko ekimen bat jarri du martxan. Horrela jaio da Save Pub Life egitasmoa. Babesa emateko opari txartel batzuk erosi litezke enpresaren webgunean trago bat balio dutenak, eta hauek berrogeialdia igarotzean trukatu ahalko dira pub-etan.\nHorrela, egitasmo honekin alde batetik, honetarako Budweiser-ek martxan jarri duen plataforman nahi duten pub-ek izena eman dezakete eta bestalde, 10-100 libra arteko prezioak dituzten opari txartelak erosi ditzakete kontsumitzaileek lokal hauei babesa emateko. Modu honetara, taberna hauek diru-sarrerak izaten jarraitu ahal izango dute eta bezeroa bermatu berriz ere ateak irekitzen dituztenerako.\nBudweiser-ek adierazi du txartel hauekin lortzen duen diru guztia plataforman parte hartu duten lokal guztien artean banatuko duela. Ez hori bakarrik, izan ere, garagardo markak saldutako txartelen balorea bikoiztuko du. Ekimen ederra da markaren bezero nagusiak diren ostalariak zaintzeko. Ekimena ongi badoa markari ere onurak ekarriko dizkio gainera. Estrategia burutsua zinez.\nThe Garage Gasteizen\nGurean, antzeko zerbait bururatu zaio The Garage deitzen den Gasteizeko lokalari. Horrela pote solidarioak martxan jarri ditu. The Garage aisialdirako gune dotoreak bere sare sozialetan hauxe jarri du: Badakigu gorputzek ateratzeko beharra dutela garagardo batzuk hartzera, baina ez da momentua. Orain guztiok elkar hartu behar dugu egoera honetatik ahalik eta azkarren atera gaitezen.\nHorretarako hiru pausu bete beharko dira:\n1. The Garage Gasteizen web gunean sartu eta pote batzuk partekatu.\n2. Partekatutako kopuru horren %100a Gurutze Gorriari igorriko diote The Garage-ekoek material sanitarioa erosi dezaten.\n3. Guzti hau pasatzean eta elkar ikusi gaitezkeenean, The Garage-en festa bat antolatuko du eta bertan erositako garagardoak edan ahal izango dira.\nBatuko zara festara?


Arabako Errioxako Mahats Bilketaren Festaren 26. edizioak badu irudia - GUARDIA-ARABAKO ERRIOXAKO KUADRILLA\nArabako Errioxako Mahats Bilketaren Festaren 26. edizioak badu irudia\n“Maitasuna” kartela, Ruben Lucas murtziarrarena, izan da 2019ko Mahats Bilketaren Festako kartel lehiaketako irabazlea. Diseinua, ilustrazioa, marrazketa edo argazkilaritza dira autoreak bere egunerokotasunean lantzen dituen alderdi artistikoak, neurri handiagoan edo txikiagoan obra honetan islatuta ikus ditzakegunak. “Maitasunak” festako protagonismoa aitortzen die urtero egun hau ospatzeko Arabako Errioxara bertaratzen direnei. Atzealdean Mañuetako elementu arkitektoniko desberdinak ikusten dira eta horren aurrean familia batek jaiaz gozatzeko gonbita luzatzen digu. “Erabili ohi dudan pertsonaia estilo bat da. Bikote batek laztanak egiten dizkio elkarri eta, bitartean, behean haur bat ikus daiteke –badaude berriz ere nagusiak euren gauzekin- keinua jarriz” azaldu du autoreak.\nArretaz begiratuz gero, herriko armarriak, Guardia-Arabako Errioxako Kuadrillakoak eta eskualdeko logoak aurtengo hitzordua non izango den kokatzen digute, izan ere, Arabako Errioxako Mahats Bilketaren Festaren 26. edizioa Mañuetan ospatuko da irailaren 15ean.\nEgileak egunaren eta Arabako Errioxaren izaera ongi jaso ditu, festa hau ezagutzen ez duen arren. Aurten aldatuko da hori, izan ere, irailean Mañuetara hurbilduko da. Kartel irabazlea epaimahai bikoitzak aukeratu du: profesionalez osatutako epaimahai teknikoak parte-hartzaile guztien artean azken fasera pasatuko diren bost obra aukeratu egiten ditu eta festaren antolakuntzako ordezkariek, bost horien artean, irabazlea hautatu.


Sokatira Mundialaren lehen jardunaldia jokatu da Getxon | EHK\nHERRI KIROLAK/SOKATIRA/EUSKAL SELEKZIOA\nSokatira Mundialaren lehen jardunaldia jokatu da Getxon\nby ehkirola eus | 2021/09/16\nEuskal tiratzaileek hiru domina eskuratu dituzte taldekako lehen jardunaldian\nSokatira Mundiala ostegun goiz honetan hasi da gizonezkoen 680 kiloko mailarekin eta talde mistoen 580koarekin. Taldekako lehiaketetan Euskal Herriko lau klub arituko dira: Getxo, Gaztedi, Goiherri eta Mutriku. Selekzioen artekoak asteburuan jokatuko dira eta Euskal Herriak maila guztietan hartuko du parte.\nLehiaketa 09.30etan hasi da gizonezkoen 680 kiloko mailarekin, eta bertan Getxo, etxeko taldea, izan da euskal ordezkari bakarra, partadeitza honakoa izan delarik:\nOxney Vines Cross (Ingalaterra)\nAllgäu Power Zell (Alemania)\nGetxo (Euskal Herria)\nGetxo ez da sailkatu finalerdietarako eta azkenean Ebersecken talde suitzarrak irabazi du urrezko domina, Heurek zilarrezkoa (Herbehereak) eta Allgau Power Zellek brontzezkoa (Alemania).\n1º Ebersecken (Suitza)\n2º Heure (Herbehereak)\n3º Stans-Oberdorf (Suitza)\n4º Allgäu Power Zell (Alemania)\nGoizeko saioa talde mixtoen 580 kiloko mailarekin osatu da eta hor bi euskal taldek hartu dute parte: Gaztedi eta Mutriku. Hauek izan dira nor baino nor aritu diren taldeak:\nLou Paul Y Sont (Frantzia)\nGaztedi (Euskal Herria)\nMutriku (Euskal Herria)\nGaztedi ezta Mutriku tamalez ez dira sailkatu dominen lehiarako. Allgau Power Zell nagusitu da, Perugia (Italia) izan da bigarren, eta Valleitrekkers hirugarren (Herbehereak).\n1º Allgäu Power Zell (Alemania)\n2º Perugia (Italia)\n3º Valleitrekkers (Herbehereak)\n4º Fam.Janssens (Belgika)\nArratsaldeko saioa 13.30etan hasi da gizonezkoen 560 kiloko mailako taldeak lehian izan direlarik, horien artean euskal ordezkaritza zabala egon da, izan ere, parte hartu duten hamabi taldeetatik bost euskaldunak izan dira: Gaztedi A eta B, Goiherri A eta B, eta Mutriku.\nJeux Bretons Casson (Frantzia)\nGaztedi A (Euskal Herria)\nGaztedi B (Euskal Herria)\nGoiherri (Euskal Herria)\nGoiherri B (Euskal Herria)\nGaztedi A taldeak eskuratu du urrezko domina finalean Sins talde suitzarra mendean hartuta eta Gaztedi Bk brontzezkoa, Mosnang (Suitza) taldeari irabazita hirugarren eta laugarren postuak zehazteko lehian.\n1º Gaztedi A (Euskal Herria)\n2º Sins (Suitza)\n3º Gaztedi B (Euskal Herria)\n4º Mosnang (Suitza)\nEmakumezkoen 500 kiloko lehiaketa ere ostegun arratsaldean jokatu da bi euskal talderekin: Gaztedi eta Goiherri.\nBedford Ladies (Ingalaterra)\nWestcliff Bulldogs (Hegoafrika)\nLaukizko (Bizkaia) taldeak urrezko domina irabazi du maila honetan, Bedford Ladies Ingalaterrako taldeari finalean irabazita.\n1º Gaztedi (Euskal Herria)\n2º Bedford Ladies (Ingalaterra)\n3º Sins (Suitza)\n4º Kaiserberg (Alemania)\nIrailak 16, osteguna\n-Goizeko saioa: 680 kl, gizonak / 580 Mistoa\n-Arratsaldeko saioa: 560 kl, gizonak / 500 kl, emakumeak\nIrailak 17, ostirala\n-Goizeko saioa: 720 kl, gizonak / 600 kl, gizonak / 23 urte azpikoak\n-Arratsaldeko saioa: 640 kl, gizonak / 540 kl, emakumeak\n-18:00 Hasiera ekitaldia\nIrailak 18, larunbata\n-Goizeko saioa: 680 kl, gizonak / 580 Mistoa (WG)\nIrailak 19, igandea\n-Arratsaldeko saioa: 640 kl, gizonak (WG) / 540 kl, emakumeak (WG)\nLur Gaineko Sokatira Mundialaren aurreneko bi egunetan kluben arteko norgehiagoka izango da eta, azkenengo bietan, aldiz, selekzioen artekoa. Denera, lau kontinentetako 30 herrialdetatik etorritako 1.500 kirolari inguruk parte hartuko dute lehian.\nMundialaren lehia atal bitan egituratuko da beraz: lehenengo egun bietan torneo bat egingo dute Tug of War International Federation-ari (TWIF) atxikitako eta 72 herrialdetatik etorriko diren klubetako kideen artean, eta azken egun bietan, aldiz, talde nazionalen txapelketa egingo dute.\nLehiak kategoria ezberdinetan garatuko dira, modalitateen eta pisuen arabera, emakumezko zein gizonezkoetan, mistoak diren sekzioak ere kontutan hartuko direlarik.\nSokatirako ospakizun hau bi urtetan behin egiten da, aurretik Hegoafrikan (2018), Suedian (2016) eta AEBetan lehiatu delarik. Ez da lehenengo aldia izango Getxon ezaugarri hauetako txapelketa bat antolatzen dena. 1991ean Fadurako Kirol Gunea goma modalitateko sokatiraren lehenengo Munduko Txapelketaren egoitza izan zen eta.\nBestalde, Getxoko Mundialean hiru aldagai garrantzitsu emango dira. Alde batetik, TWIF Nazioarteko Federazioak bere 60. urteurrena bete zuen 2020an, eta pandemiak ospakizunak eten baditu ere, Getxoko Txapelketan berreskuratzeko asmoa dute.\nBestetik, txapelketa honetan parte hartzeak kirolariengan sortutako interes handia nabarmendu behar da, izan ere, bertan ematen diren emaitzak 2022ko Munduko Jokoetara sailkatzeko balioa izango dutelako.\nEta hirugarrenez, 2021eko hasieran dopping-aren kontrako araudi berria martxan jarriko delako sokatira arloan, neurri zorrotzagoak ezarriz.\nTxapelketa mundial baterako egoitza izateko Getxoren aukeraketa, nazioarteko testuinguruan nortasun propioarekin lehiatzeko eta selekzioaren ofizialtasuna lortzeko esfortzu irmo baten emaitza da.\nMunduko Txapelketaren logoak “Sokatira Mundiala” izenburua dakar, horrela kirolaren euskarazko izendapena finkatuz, kirol honek gure herrian izan duen errotzea bistaratu nahian.\nEuskal Herriko talde nazionala\n2014an TWIF erakundeak euskal talde nazionala eskubide osoko kide modura onartu zuen Federazioan eta, ordutik, nazioarteko txapelketetan parte har dezake, Basque Country izendapenarekin.\nUrte horretako abuztuan talde nazional modura lehenengo aldiz lehiatu zen, AEBetako Wisconsinen ospatutako lurreko Sokatira Mundialean. 2018an, gainera, Lurmutur Hirian ospatutako azken Munduko Txapelketan Basque Country taldearen ordezkaritzak arrakasta bikaina lortu zuen, etxera zazpi domina ekarrita: hiru sari selekzio nazionalen araberako txapelketan; zilarra gizonezkoen kategoriako 560 kilotan, brontzea emakumezkoen kategoriako 500 kilotan eta zilarra Mundialean lehiatzen ziren proba guztien artean gogorrena eta lehiakorrena den gizonezkoen 720 kilotako azken jardunaldian. Eta beste lau taldeen araberako modalitatean, Goiherrirako bi dominakin eta Gaztedirako beste birekin: Goiherrik zilarra eskuratu zuen 560 kiloko kategorian; eta brontzea 640 kiloko gizonezkoen hitzorduan. Gaztedik, aldiz, zilarra jaso zuen emakumezkoen 540 kiloko kategorian; eta brontzea 560 kiloko proban, hain zuzen Goiherriren aurka.\nBizkaiko hainbat Herri Kirol Txapelketa jokatu ziren larunbatean Getxon\nGetxoko Andra Mari probalekuan, goizean zehar Bizkaiko Giza Proba Txapelketak izan ziren eta arratsaldean berriz, Bizkaiko Zaku Eramate Txapelketak\nBinakako Aizkolari eta Harrijasotze Txapelketak finalaurrekoetan dira\nTxapelketa bakoitzeko hiru finalaurrekoak otsailean zehar jokatuko dira eta finalak martxoaren 14an Azpeitian\nMartxoan jokatuko da Goma gaineko Euskal Herriko Sokatira Txapelketa\nMartxoaren lehenengo asteburuan hasi (martxoak 6 eta 7) eta hil bereko azkenekoan (27 eta 28) amaituko da


Egokitu mugikorrentzako errespetagarriak eta mugikorretarako erantzungarriak diren mezuak | Martech Zone\nEgokitu mugikorrentzako errespetagarriak eta mugikorrentzako erantzungarriak diren mezuak\nFriday, May 17, 2013 Osteguna, ekaina 18, 2015 Douglas Karr\nZure inguruan jazarri zaitugu mugikorretarako egokiak diren mezu elektronikoak eta oraindik ez zara entzuten ari! Mugikorreko mezu elektronikoen irakurle estatistikak lehertzen ari dira - benetan mahaigaineko mezu elektronikoen irakurleak gainditzea.\nOrduan, zergatik ez dituzu posta elektroniko bidezko marketinaren txantiloiak eguneratu mugikorretarako egokiak izan daitezen? Ez dago aitzakiarik lagunok, Email Monks-ek zerbitzu bat eskaintzen du orain zure diseinatzaileak Photoshop fitxategi bat bidali dezan eta lan bikaina egingo dute gailu mugikorrean itxura bikaina duen mezu elektronikoen diseinu sentikorra eraikitzen. Oraindik ez zaude ziur behar duzula? Hona hemen bere infografia (bertsio interaktibo bat lortzeko klik eginez):\nTags: email monjemugikorreko posta elektronikoamugikorrekiko erantzuteko mezu elektronikoakmugikorretarako egokia den posta elektronikoaerantzuteko mezu elektronikoak\nGehitu oharrak Youtubeko bideoetan\nMaiatza 20, 2013 7 at: 53 AM\nInformazio ona. Baina beste inor ateratzen al da fraide batek ezkerreko esku biekin ??? oO\nMaiatza 20, 2013 1 at: 24 PM\nNon galdu ditut ezkerreko eskuak?\nMaiatza 21, 2013 9 at: 24 AM\nMonjea beheko aldean eskuineko besoa luzatzen ari da, baina hatz erpaina eskuinaren alde okerrean dago edo eskua ezkerrekoa da, ez eskubidea. 🙂\nMaiatza 21, 2013 10 at: 16 AM\nAi! Hori ere ez nintzen konturatu!


ikasbil.eus: Aldizkari Digitala: Komikigintza Asisko Urmeneta marrazkilariaren ikuspegitik\nBere aita zenak oso ongi marrazten zuen, eta, gerora, anaiek marrazkigintza bilakatu dute ofizio.\nAsisko Urmeneta komikigilea Iruñean jaio zen. Argazkia: Asisko Urmeneta\nZein da Asisko Urmeneta?\nAsisko naiz, eta Iruñekoa, marrazkilaria; komikiak egiten ditut, marrazki bizidunak eta karikaturak bereziki.\nZer helarazten duzu komikietan?\nNiri komikiaren sistema bera gustatzen zait izugarri, zeren (izan ere), bi mundu nolabait tartekatzen ditu: hitzaren mundua eta irudiarena. Orduan, irudia beti dut distortsionatua, pixkat karikatura, ez zait errealismoa sobera (asko) interesa (interesatzen). Eta, aldi berean, gidoia batzuetan izaten ahal da tragedia bat edo gauza oso latza. Orduan, kontraste hori gustatzen zait, marrazki, halako pertsonaia batzuk sekulako sudur handiekin (marraztea) eta horrela, baina ari gara, behar bada, drama bat kontatzen.\nZein lanekin gozatu duzu gehien?\nBehar bada, arrainaren memoria baitut (dudanez), orduan, ez naiz... (gauzetaz gogoratzen). Nik hartuko nuen (nuke) azkena, beti berriena da dena, nik dena ematen dut komiki bat egitean. Orduan, orain, komikia atera berri dena Sugarren mende. Hor (Hori da), nik uste, gehien gozatu dudana.\nNolakoa da komiki bat egiteko prozesua?\nKomikia hasteko gidoia (idatzi behar da). Gidoia hezurdura nagusia da. Gidoia ona baldin bada, komikiak zutik atxikiko du (ere halakoa izango da).\nBeti aipatu izan da komikigintza dela zinemagintzaren senide pobrea, eta hala da. Aipatu bezala, irudia (irudiekin) eta hitzekin biek jokatzen baitute (dute). Filmetan bezala komikiaren marrazkia edo aktore onak baldin badira, musika izuragarri ona eta hola, baina gidoia ez bada ona, orduan komiki hori ahanzgarria da edo film hori ahanzgarria da. Nik uste dut, inportanteena (garrantzitsua) dela gidoi on bat, gidoi hori jakin behar da kontatzen, eta orduan hor dira planoak eta gainartekoak (gainerakoak), sekuntziak, eta (abar).\nEta azkenik marrazketa. Marrazketa inportantea (garrantzitsua) da, baina erran (esan) bezala kontrakoa pentsatzen ahal badugu ere, inportanteena (garrantzitsuena) da gidoia. Gero marrazketan oso importantea (garrantzitsua) egiten zait casting-a, hau da, pertsonaiak ongi definituak eta ongi markatuak.\nZein proiektu duzu esku artean?\nNiri gustatzen zait komiki bat behin argitaratuta ez uztea hor lo, baina komiki hori, edo liburu hori, edo film hori mugiaraztea. Eta orain Sugarren mende-rekin (komikiarekin) ari naiz herriz herri aurkezpenak egiten eta solasaldiak antolatzen eta. Hori batetik, eta gero, bestetik, komiki-proiektu bat dut esku tartean (artean) Mireille Fannon izeneko ideologo aktibista bat, beltzen eskubidearen (eskubideen) aldekoa, eta harekin egiten ari (naiz) holako deskolonizazio mentalaren gidaliburu bat.\nNola eta zertan ikusten duzu zeure burua etorkizun hurbilean?\nBa nik uste ildo bat ireki dudala. Ez nik, pertsonalki ez dut (diot) eman nahi intzentsurik nire bururari, baina memoria historikoa edo narratiba nazionalaren aldeko komikigintza. Orain arte kontatu ez dizkigutenak agerian eman (jarri) eta kontatu gure maneraz (moduan) . Orduan, hortaz egin dut Agosti Xahoren biografia, hortaz egin dut Sugarren mende edo sorgin ehiza XVI-XVII. mendeetan (mendeak oinarri hartuta) eta horretan ikusten dut ere nire burua ondoko urteetan.\nAsisko hiritik herrixkara joan da


Louis Dassance 1976 urteko apirilaren 14an hil zen Uztaritzen\nEuskal idazlea eta euskaltzaina (Uztaritze, 1888 - Uztaritze, 1976). Parisen egin zituen letra eta nekazaritza ikasketak. Gure Herria aldizkariaren sortzaileetariko bat izan zen 1921. urtean. Euskaltzaleen Biltzarreko lehendakaria izendatu zuten 1957. urtean. Obra nagusiak: Chronique de la chanson basque: Anderea gorarik (1963), Chronique de la chanson basque: A propos de Beñat Mardo (1967), Trois chansons populaires sur Cambo (1968), Recherches sur la filiation du poéte J. B. Elissamburu (1969), Aldude eta Baztango ohiko pilotaz bi solas (1969) eta Orhiko xoria et son auteur (1970). Eskualduna, Herria, Gure-Herria, Gure-Almanaka eta Bulletin du Musée Basque aldizkarietan eman zituen argitara aipaturiko lanak.\nBaleriano Mokoroa Soto 1871ko apirilaren 14an jaio eta 1941eko apirilaren 16an hil zen Tolosan\nGipuzkoar idazlea, Justo Mariren aita (Tolosa, 1871 - Tolosa, 1941). Euskalzale, Ibaizabal eta Euskal-Herria aldizkarietan eman zituen argitara antzerki lan eta olerki aipagarrienak. 1895ean Ramos Azkarateren Ijituen kontratuba eta ezkontza antzezlanean parte hartu zuen. 1897ko Oiartzungo Euskal Jaietan Damuba garaiz, bere antzerkilan ezagunena, saritua izan zen, eta urte hartan bertan argitaratua. Mokoroarena da, halaber, Aitortu egin behar! edo Guraso baten estuasunak! (1902-1903), ekitaldi bakarreko komedia.\nEl músico Bernardo Alberro Anabitarte nace el 17 de abril de 1927 en Astigarraga\nInicio > EM 390 > Efemerideak


Ikerketa bat - Wikipedia, entziklopedia askea.\nIkerketa bat, baita ere Simarro doktorea laborategian, Joaquín Sororolla y Bastida margolari valentziarrak 1897an egindako erretratua da. Gaur egun Sorolla Museoan gordeta dago, Madrilen. Margolan errealista da. Lana Madrilen, 1897an egin zen Arte Ederren Erakusketa Nazionalean aurkeztu zen.\nMargolanak Luis Simarro neurologoaren laborategia erakusten digu. Ikerlariak esperientzia bat prestatzen ari da, beste bost pertsona hari begira dauden bitartean. Simarro Sorolla familiako lagun urkoa eta medikua zen. Laborategia elementuz beteta ikusten da.\nLan honetan argia lanpara batetik mahai ganean zabaldu egiten da, ikerketa bera eta hurbilago dauden pertsonen aurpegiak argituz, tartean Simarroren berarena; argi horrek zentzu sinbolikoa izan dezake. Mahaiatik urrutiago dauden elementuak iluntasean kokatzen dira, halaber.


Bizkaiko Dantzarien Biltzarra | Dantzanet\n1980. urterako eta Bizkaiko lehen Dantzari Eguna, jarduera nagusia, egitearen karietara, talde kopuru handia bildu zuen, eta hori 1983. urtean Federazioa eratuko duten ernamuina izango da.\nTalde handiago batean elkartzeko behar honek ahalbidetu du erakunde hau izan dadin dantzari eta talde guztiek egindako ahalegina optimizatzen duena, horrela bada, ahalegin hori bere ibilbidean islatuko da, bai eta bazkideek beraiek egin izan duten lan handia ere.\nProzesu honetan guztian irakaskuntzaren arloan lortutako hobekuntzak asko izan direla baiezta dezakegu, eta dantza tradizionaleko gutxieneko errepertorioa finkatu da.\nFederazioa aitzindaria ere izan da musika tradizionalaren irakaskuntzan, horrela, bertako instrumentuen lehen ikastaroak antolatu zituen, taldeek gaitariak, albokariak, trikitilariak, txalapartariak,... etab. behar zituztelako ekitaldiak egiteko.\nZer esanik ez urte hauetan guztietan asko izan direla egin diren argitalpenak, EDB argitaletxearekin, “Dantzariak” aldizkariarekin, diskoak, partiturak eta filmazioak,... Hauek guztiek, gainera, bere zabalkuntza lanean, talde eta partikularrei ere baliagarri izan zaizkie dantzak ikasteko.\nIkerketari dagokionez, lan-taldeek, funtsean Iñaki Irigoienek zuzendutakoek, Bizkaia osoko dantzak berreskuratzeko egindako lana ere oso garrantzitsua izan da, landa-lana, artxiboa,... etab. Horri esker, egun Bizkaiko dantza errepertorio zabala dugu, “Bizkaiko Dantza Tradizionala” lan interaktiboan islatzen den bezalaxe.\nHori guztia da, egindako ikuskizun batzuekin batera, “Artazi”, “Euskal Herriko Janzkera”,... adibidez, egindako lana jarraitzera animatzen gaituena. Lan horrek, oso oinarrizko mailan bada ere, Bizkaia eta Euskal Herriko folklore tradizionala finkatzeko helburua baino ez du, eta bere protagonistak dantzariak edo musikariak, zaleak edo ikus-entzuleak, umeak edo gurasoak izan daitezen, eta azkeneko 30 urte hauetan gure federazio honetatik 30.000 lagun baino gehiago igaro dira.\nLuis Briñas, 31\nTfno: 944 418563\nFax: 944 418563


Jarraitu zuzenean Merkurio eguzkiaren aurretik igaroko den unea — Unibertsitatea.Net\nHemen zaude: Hasiera › Ziztu bizian › Jarraitu zuzenean Merkurio eguzkiaren aurretik igaroko den unea\nJarraitu zuzenean Merkurio eguzkiaren aurretik igaroko den unea\n2016/05/05 - Unibertsitatea.net\nUPV/EHUk Eguzkia, Merkurio eta Lurra lerrokatuko diren unearen jarraipena eskainiko du datorren maiatzaren 9an.\nDatorren astelehenean, maiatzaren 9an, ezohiko gertakizun astronomikoa biziko dugu, hau da, Merkurio planeta eguzkiaren aurretik igaroko da. Gertaera hau, mende bakoitzean, hamahiru aldiz baino ez da gertatzen, bataz beste.\nFenomeno honen harira, Planeta Zientzien Taldeak bi jarduera antolatu ditu Bilboko Ingeniaritza Eskolako EspaZio Gelaren behatokian; izan ere, eguraldi oso ona lagun bada, 13:12tik 20:42ra bitartean izango baita ikusgai fenomenoa Bilbon.\nStreaming emanaldia eta behatze kolektiboa\nFenomeno astrologikoa zuzeneko streaming bidezko emanaldiaren bidez ikusi ahal izango da, EspaZio Gelaren webgunera konektatuta, horra helbidea: http://www.ehu.eus/aula-espazio/transito_mercurio/\nEra berean, zuzeneko behatze kolektiboa ere antolatu dute, unibertsitateko kideentzat esklusiboki, eta bertan, eguzkiari behatzeko bereziki egokitutako teleskopioak erabiliko dituzte. 15:00etatik 19:00etara izango da, eta parte hartzeko ezinbestean izena eman behar da aldez aurretik; horretarako, José Félix Rojas (josef.rojas@ehu.es) irakasleari idatzi behar zaio.\nHalabaer, fenomenoa beren kontura ikusi nahi dutenek eguzkiari behatzeko bereziki egokitutako teleskopioa erabili beharko dute; izan ere, adituen hitzetan "begi babes egokia izan ezean, ikusmenean eragindako kaltea berehalakoa eta zuzenezina izango da. Horrenbestez, gomendioa da kontu handiz aritzea eta adituen aholkularitza izatea eguzkiari nola behatu jakiteko".\nEtiketak: planeta Planetak astronomia UPV/EHU eguzkia unibertsoa


FORO ERREALA.COM • Ver Tema - jokalarien soldatak 2008-2009\nFecha actual 21 Nov 2018, 18:24\njokalarien soldatak 2008-2009\nAsunto: jokalarien soldatak 2008-2009\nPublicado: 20 Ago 2009, 10:23\nRegistrado: 20 Ago 2009, 10:10\nInternetez jaso dot teorian errealeko jokalarien iazko soldatak ( 2008-2009).Egiazkoak badira lotsagarria da De Ceriok beste 13 jokalari baino gutxiago kobratzea izanda Bigarren Mailako 3-4 goleatzailerik onenetakoa.Berak baino gehiago Gerardok eta nEcatik kobratzea ez du izenik.Aspertuta nago ikusten harrobikoei ez dietena nahi eman kanpokoei ematea askoz etekin txikiagoa erakutsiz.Noiz arte? Normala Athleticera joatea.Aupa De Cerio eta aupa erreala, primeran ala segundan! Aurten Zurutuza eta Buenogaz ea altxaten garen.\nHau gutxi gora behera komenta dot ere errealeko web ofizialeko foroan.\nAlonso Mikel 710.000€\nAnsotegi Jon 214.000€\nAranburu Mikel 764.000€\nBergara Markel 214.000€\nBravo Claudio 524.000€\nCastillo Xabier 245.000€\nDe Cerio Iñigo 300.000€\nElustondo Gorka 330.000€\nEstrada Daniel 144.000€\nGarcía Gerardo 530.000€\nGonzalez MIkel 330.000€\nLabaka Mikel 489.000€\nMartínez Carlos 89.000€\nRivas Carlos 350.000€\nPrieto Xabi 1.470.000€\nRiesgo Asier 200.000€\nStevanovic Dalibor 130.000€\nZubikarai Eñaut 120.000€\nAsunto: Re: jokalarien soldatak 2008-2009\nPublicado: 20 Ago 2009, 11:06\nDe Ceriori sekulako kontratoa eskeini zitzaion. Horren ostean, hanka apurtuta ere, eskeintza mantendu zitzaion. Txalotzekoa deritzot Realaren jarrera.\nBerak ezetz: Reala ez zela talde egonkortua eta agian, Badiola joango balitz, sinatuko zukeela. Badiola joan, Aperri etorri eta eskeintza aldatu zioten. Orduan berak esan zuen nahiago zuela Badiolaren eskeintza.\nAhaztu gabe, Realak De Ceriori urteotan eman diona: formakuntza, dirua eta lehenengo mailako talde batera joateko baldintzak. De Ceriok disfrutatzen duen bizitza, hein handian (etxebizitza, dirua, semea izateko baldintza ekonomikoak e.a.) Realak eman dizkio. Ez ahaztu bestetik, De Ceriok beste hainbatekin batera, bigarren mailara jeitsi gintuela.\nUlertzen dut berak joan nahi izatea.\nEz dut ulertzen esker txarreko jarrera.\nBeraz, De Cerio niretzat jada ez da existitzen.\nPublicado: 24 Ago 2009, 13:44\nBa dirudienez soldatak ondo zeuden ze orain ezin naiz sartu web ofizialeko foroan, inhabilita nabe eta.\nToma ya! Adierazpen askatasuna...\nPublicado: 24 Ago 2009, 13:45\nweb ofiziala itxi zuten. Aperribairen taldeak egin zuen lehen gauza da. Jada ez dago foro ofizialik\nPublicado: 24 Ago 2009, 14:37\natzo telebistan esan zuten de ceriok athleticekin fitxatu zuela ihazko azaro-abenduan.\nJakizu, hori legez kanpoko kontratua dela. Urtarrila heldu arte ez baitzuen eskubide legalik Reala ez zen beste ezein talderekin hitz egiteko ere.\nnazkagarri gezurteroa de cerio hau\nPublicado: 15 Sep 2009, 17:03\nArgi gelditzen dena da jakalariek zelaian erakusten dutena eta haien soldataren artean desoreka nabarmenak daudela, zifra hauek egitazkoak baldin badira, bai onerako eta bai txarrerako.\nM. Gonzalezek eta Labakak kobratzen dutena ez da zehazki errealitatearen isla, nere aburuz Arrasatekoa Azpeitiarra baino dezentez hobea da. (Nire aburuz eta nire ezagun guzti-guztien aburuz)\nAipagarria era berean Elustondoren soldata, 2. mailako erdipurdiko pibote batek taldeko goleatzailearen soldata oso antzekoa izateak ez du ez hanka eta ez buru. Badirudi DVren iritzia ere oso kontutan izan dutela zenbat ordaindu erabakitzerakoan.\nM. Alonso argi gelditzen da zergatik nahi zuen Badiolak kanporatu. Behargin batek ezin du arkitektu baten prezioan lan egin.\nEzin alde batera utzi Prieto jaunaren soldata "astronomikoa", horregatik zelaian erakutsi beharko luke urtero bankuko kontu konrrontea zenbat gizentzen zaion.\nNecati eta Draméren soldatek aldez aurretik, ez dirudite hain lekuz kanpokoak, ikusita ze taldetatik heldu ziren eta beraien zenbakiak, baina, denboraldia amaitu ondoren, barre algarak ere eragin ditzakete.\nAzpimarratu nahi nuke kasu askotan Reala J.M. Bakerok utzitako oinordekotza jasaten ari dela. (Gerardo, Labaka, M. Alonso ...).\nAzkenik esan Diaz de Ceriok eta Castillok merezi baino gutxiago kobratzen zutela. Horrek, hala ere ez du justifikatzen klubetik alde egin duten modua.


Ikas ezazu metalezko ate bat zaharberritzen | Consumer\nIkas ezazu metalezko ate bat zaharberritzen\nKorrosioak presentziarik egin ez badu, nahikoa izango da pintura-geruza bat jartzea\nEtxeko sarrera arrotzetatik babesteko aukera ona da atarian metalezko ate bat jartzea. Hala ere, metalak badu eragozpen bat: denborarekin, kanpoko itxura ahuldu egin daiteke.\nEz da oso litekeena atea oxidatzera iristea, korrosioaren aurkako produktu batekin behar bezala tratatu ohi baitira fabrikan, baina litekeena da pintura saltatzea, kolpeak edo birrintzeak direla eta.\nHori gertatzen denean, beste pintura-esku bat eman beharko dio. Lehenik eta behin, pintura zaharra desugertu edo kendu beharko dugu, metalezko gainazaletarako desugertzaile bereziren bat edo lixagailu elektriko bat erabiliz; eskuz ere egin daiteke lana, baina askoz gehiago beharko genuke. Korrosio-seinaleak daudela ikusten badu, lixagailuarekin ere kendu beharko ditu, eta atearen zatiren bat mugitu edo lekuz aldatzen bada, soldadura bidez indartu beharko du.\nPintura zaharra kendu ondoren, produktu antioxidatzaile baten eskua emango diogu ateari, eta kolore batez margotuko dugu, eraikinaren fatxadarekin kontrastea egiten duen edo harekin jolasten duen kolorez. Beltza, gorria eta zuria dira gainazal mota horietarako gehien erabiltzen diren koloreak.\nate korrosio Pintura-eu


Ibinagabeitia Proiektua / Olerti 1963 III-IV Minezko ezpata (1963-uztaila/abendua)\n— Olerti 1963 III-IV Minezko ezpata (1963-uztaila/abendua) —\nDonapaleo'ko gazte bati erantzuna\nHona OLERKARIAK nere leengusiña Marie Garricaburu eta Aguer-ek igorria. Haren bearnes adiskide batek Indiako hizkuntzeri buruz egin liburu baten barnean, beste euskal izkiribu batzuekin arkitu du. Hau da nere eskuetaratu den paper bakarra, Donapaleo'ko gazte bati zuzendua.\nBertso horien egillea nor den ez dakit. Donapaleotar gazteak berriz, duela hamar bat urte euskaraz idazten entsaiatu zen. Lousteau izeneko batek izan bear du. Lousteau horrek garai hartan Poesi sari bat irabazi zuen; orduan nuen ezagutu Parisen legeak ikasten zegoalarik.\nDaukadan bertso zerrenda karta paper txikitan, bi orri et'erdi luze da; bi aldetatik eskuz ezkiribatua salbu eta azken orri erdia alde batetik baizik. Izkiribu irakurerraza da ta eskuaren oitura ona salatzen du.\nAdiskide berri bat, ezagun gabea,\nNaparran sortua zait, alai ta gaztea.\nLetra bat egiña dit, gezur gabekoa,\nGoizean goiz artzen dan aize eder prexkoa.\n«Zure bertsoak ditut ezagutu berri\n—dio— ta nik ere nai izan olerkari...\nBañan ez ditut, yauna, bertze yakiterik\nbarneak egin didan, irrintzina baizik.\nOro zait ene Errian eder ta maitegai\nErrez ituntzen ba'naiz, utsak biur alai.\nEne biotz-ikarak nai nituzkela ager,\nezin yaiorik ditut ni baitan itz eder!\nEgunez aitarekin irtetzen lanera.\nGauaz... ixilki nabik ikasten euskera.\nTxistua yotzen dakit, eta igande garaiz\nmendian artzaiekin dantzan ibiltzen naiz...\nEne Erria maite dut barne sakonaño\nta aren oñazea zait biotzean laño.\nNere inguruan oro nukela bertso-gai,\ntxori-kumea nauzu ta abesteu asi nai!»\nEta biotz ikaraz, ari nik erantzun:\n«Zorion! Alai zaite, napar gazte lagun!\nEldua zaizun oyu atean yotzera,\nGoi-etorria dezu! Olerkari zera!\nBertsoak nola egin? Edonoiz, nolanai.\nZoinbat lore bezala sortuko dira bai.\nSartu zaite zu baitan. Landu zazu lurra,\nGoikoari utzirik emaitzen ardura.\nZaindu zure landara, ximeldu ez dedin,\nt'eruzki emaiozu, edariz, eder-min.\nZure gorputza, gazte, loian ez erabil,\nesnai duzun gogoa lotsaz ez dedin il.\nIturriak ur eder, biotzak bertsoa,\nnik olerkia maite garbi ta prexkoa...\nEz bainaiz olerkitan iñun ikasia,\nKantari artzen diet bertsoei neurria.\nEgizko olerkariak ez bear, —ez uste!\nbegi kizkur itxiak eta ilea luze,\nizkeraz arroputza, yakinkeri usain,\niñor atzeman ezik norberarentzat lain...!\nEz. Gure Erriak bear ditun olerkari,\nmaitasun barne suak egin ditzala aundi.\nAiek bear bai dute gure Erri goratu\nta Amaren magalera seme oro batu.\nGurerat olerkari malko-merkerik ez!\nErriek ez baitira yasotzen negarrez.\nNonai bizi dan Eder arturik maitegai,\nizan zaite, ene lagun, olerkari alai.\nIxilik egin zazu gauean negarra\n—lurrari euri orrek ematen indarra—;\ngogoa xirimiriz busti izandagero,\negiozu Yaunari otoitza goizero.\nTa zoaz aitarekin kantari lanera\nizardietan, lagun, ederrago zera.\nAra amen olerki bat: Lan egin ondoren\nzein eder aitarekin yatorduz atseden!\nIluntziz, etxeratuz, bakean afari.\nAnai-arrebak maian ta ama serbitzari.\nPozik ez artzekotan etxeko maiari,\nez zaitut, ene lagun, egizko olerkari.\nZuk diozuna eder, «Oro zait bertsoa»:\nNeguetako laño ta udazken-egoa,\natso zarraren ipuin, aurraren yostaldi,\netxe barneko giro ta artzaien santzaldi...\nEuskal neska garbien begi-beltz eta urdin,\nezpanak odoletan eta soiñak arin;\naizkolarien indar, usoen igaro,\nUrli'ko gazna zarra ta napartar arno...\nNik ere maite dizut ortzian izarra...\nSasi-olerkarian beti gai bakarra!\nEgizko olerkariak edertu dezala\nGure eguneroko lan errikoi ta apala.\nZato, lagun, enekin. Goaz! Gertu zaite!\nNeure inguru nai dizut olerkari gazte.\nGoaz erririk erri txistu doñuakin,\nsu-gartu arazitzen euskal maitasun min!\nGertuan bai ditugu seaska ta ilobi\ntximistaren argia, gizonaren zori;\noraingotzat ar zagun asaben langoa,\nizanaren oroitzez landuaz geroa.\nYun ta datozenekin izan gaitezen bat,\nerriaren sustraiak artu itzagun gaitzat,\nEuskalerri zarraren betiko mintzoa\nguk azaldu dezagun eginik bertsoa...\nGauaz asia nauzu ta... leioan egun.\nOartzeke luzatu bai zait ene erantzun.\nDonibane'rat ia noiz zatozen, lagun,\nalkar ezagutuaz bazkaldu dezagun!


Arrauna – Bilboko alkatea 2019ko Aste Nagusiko traineru estropaden helmugan izan da\nBilboko Itsasadarrean jokatu dira aurten ere Bilboko Udalak eta Deustu Arraun Elkarteak elkarrekin antolatu ohi dituzten bi traineru txapelketak: Emakumeen Bilboko IV. Ikurriña eta XLII. Bilbo Hiria Estropada\nAste Nagusiko tradizioari jarraiki, Bilboko Itsasadarrean jokatu dira gaur goizean Bilboko Udalak eta Deustu Arraun Elkarteak elkarrekin antolatu ohi dituzten bi traineru txapelketak.\nKirol proba ikusten izan dira Juan Mari Aburto Bilboko Alkatea, Itziar Urtasun Jaietako Zinegotzia eta Itxaso Erroteta Gazteria eta Kiroleko Zinegotzia, Udal Korporazioaren beste ordezkari batzuekin batera, Uribitarte kaian dagoen Pio Barojako pantalanerako iritsieraren buru.\nLehenengo, Emakumeen Ligako Bilboko IV. Ikurriña 2019 estropada jokatu da gaur goizean. Bertan, Bizkaiko, Gipuzkoako eta Kantabriako 11 traineruk hartu dute parte. Txanda bitan, ontziek 2.778 metro egin dituzte, luze bi eta ziaboga batekin.\nOndoren, Bilbo Hiria Estropadaren XLII. edizioa abiatu da. Parte hartu duten 6 ontziek txanda bitan banatu dira eta hiru itsas-milia egin dituzte (5.566 metro), lau luze eta 3 ziabogarekin


Souzy-la-Briche - Wikipedia, entziklopedia askea.\nChristian GOURIN (2014-2020)\n48° 31′ 45″ N, 2° 08′ 53″ E / 48.5292°N,2.1481°E / 48.5292; 2.1481Koordenatuak: 48° 31′ 45″ N, 2° 08′ 53″ E / 48.5292°N,2.1481°E / 48.5292; 2.1481\nBreux-Jouy, Chauffour-lès-Étréchy, Saint-Chéron, Saint-Sulpice-de-Favières eta Villeconin\nSouzy-la-Briche Frantziako udalerria da, Essonne departamenduan dagoena, Île-de-France eskualdean. 2013an biztanle zituen.\n2007an Souzy-la-Briche udalerrian erroldatutako biztanleak 375 ziren. Familiak 140 ziren, horien artean 32 pertsona bakarrekoak ziren (28 bakarrik bizi ziren gizonak eta 4 bakarrik bizi ziren emakumeak), 32 seme-alabarik gabeko familiak ziren, 56 seme-alabak dituzten bikoteak ziren eta 20 seme-alabak dituzten guraso-bakarreko familiak ziren.\n2007an 148 etxebizitza zeuden, 138 familiaren etxebizitza nagusia ziren, 4 bigarren erresidentzia ziren eta 6 hutsik zeuden. 114 etxeak ziren eta 11 apartamentuak ziren. 138 etxebizitza nagusietatik 91 bere jabearen bizilekua ziren, 43 alokairuan okupaturik zeuden eta 4 doan lagata zeuden; 4 etxek gela bat zuten, 27 etxek bi zituzten, 19 etxek hiru zituzten, 23 etxek lau zituzten eta 65 etxek bost zituzten. 99 etxek euren parking plaza propioa zuten azpian. 45 etxetan ibilgailu bat zegoen eta 66 etxetan bat baino gehiago zituzten.\nSouzy-la-Briche udalerriko biztanleria-piramidea 2009an .\n2007an lan egiteko adina zuten pertsonak 233 ziren, horien artean 172 aktiboak ziren eta 61 inaktiboak ziren. 172 pertsona aktiboetatik 148 lanean zeuden (81 gizon eta 67 emakume) eta 24 langabezian zeuden (12 gizon eta 12 emakume). 61 pertsona inaktiboetatik 20 erretiraturik zeuden, 18 ikasten zeuden eta 23 "bestelako inaktibo" gisa sailkaturik zeuden.\n2009an Souzy-la-Briche udalerrian 112 unitate fiskal zeuden, 293 pertsonek osaturik. Pertsona bakoitzeko diru-sarrera fiskalaren mediana urteko 24.859 euro zen. \n2007an zeuden 8 komertzioetatik, 1 erauzte enpresa zen, 2 eraikuntza enpresak ziren, 2 ibilgailuen saltze eta konpontze enpresak ziren, 1 informazio eta komunikazio enpresa zen eta 2 «beste zerbitzu jarduera batzuk» multzoan sailkatutako enpresak ziren.\n2000. urtean Souzy-la-Briche udalerrian 5 nekazaritza-ustiategi zeuden.\nBNF: 152802174 (data)\nOrriaren azken aldaketa: 6 urria 2020, 10:39.


Harategia Alokairuan – Iragarki Laburrak\nElorrioko erdigunean eta 80 urte baino gehiago martxan dagoen harategia alokatzen da erretiroagatik. Bezero finkoekin eta 24 orduko makina saltzailearekin. Interesatuak deitu 665723788 edo 946820083 telefonoetara.\nLazkaoduela 4 egun\nEpe luzerako pisu bila Donostian\nKaixo! Donostian lan egin eta epe luzeko alokairuko pisu baten bila gabiltzan bikote bat gara. 2 edo 3 logeladuna eta Gros inguruan kokatua egotea nahiko genuke. Proposamenak entzuteko prest gaude!\nGelak alokagai tolosaldean\nBi gela alokatzen dira, bakoitzak bere komuna du. Tolosatik 5 minutura daude. Interesatuek deitu telefono zenbakira: 600 901 679\nGizaburuagaduela 10 egun


Zurezko ateak: nola leheneratu | Consumer\nZurezko ateak: nola leheneratu\nAteetatik burdineria guztia atera behar da, pintura zaharra kendu, akatsak zuzendu eta gero berriro pintatu.\narabera: Asteazkena, 2005eko urtarrilaren 19a\nZurezko ate bat zaharberritzeko hiru urrats egin behar dira. Lehenik, kendu pintura zaharra; horretarako, aire beroko pistola erabiltzea gomendatzen da. Gero, gainazaleko irregulartasunak zuzentzeko, lixatzeko makina triangeluarra edo lixa-papera erabili. Azkenik, zurezko kontserbatzaile bat, zigilatzaile bat eta pintura eman. Gainera, atea zaharberritzea une egokia da burdineria garbitzeko.\nZurezko ateak, antzinako pinturarik gabeak\nAskotan, ate baten zaharberritze-prozesuaren lehen urratsa gutxiesten da, hau da, pintura zaharra kentzeko etapa. Oker uste da ondoren aplikatzen den pinturak akats guztiak beteko dituela. Akats horietako batzuk ezkutuan geratzen badira ere, ez da denekin gertatzen. Horregatik, lehenengo prozesu horri beste biei ematen zaien garrantzi bera eman behar zaio. Aurreko pintura-hondakin guztiak kentzea da atearen azken akabera optimoa ahalbidetzen duen neurria.\nAurreko pintura kendu aurretik burdineria guztiak ateratzea komeni da, horiek lana zailtzen baitute: bisagrak, sarraila, ziztada eta beste edozein. Hori ahalik eta kontu handienarekin egin behar da; izan ere, kaltetuak izanez gero, atearen funtzionamendu egokiari (gero bandek edo sarrailak huts egiten badute) edo itxura estetikoari (arrastoak edo bestelako markak geratzen badira xehakapenean) kalte egin dakioke.\nPintura zaharra kentzeko, desugertzaile kimikoak edo urratzaileak baino hobeak dira sistema termikoak\nBurdineria kendu ondoren, aurreko pintura kendu behar da. Horretarako, substantzia desugertzaileak erabiltzen dira, denda espezializatuetan merkaturatzen direnak. Hala ere, sistema termiko bat erabiltzea gomendatzen da: aire-pistola bero batekin, pintura zaharrean tenperatura altuak aplikatzen dira eta pintura hori zuretik askatzen da. Horrela, intoxikazio edo narritadura arriskuak eta aipatutako substantzien usain txarrak saihesten dira. Gero, espatula batekin, erraz bereizten dira.\nEgurraren gainazala leun utzi eta antzinako pinturaren hondarrak kentzeko, lixa ertain edo mehe bat pasatzen da, atearen egoeraren arabera. Lixatzeko zailak diren zatietan, hala nola ate batzuen angelu eta zokoetan, egokiena lixagailu triangeluarra erabiltzea da.\nZurezko ateetan akatsak kentzea\nPuntu horretan zuzendu behar dira atearen akatsak, hala nola arraildura txikiak edo zuloak. Horretarako onena erretxina sintetikoko masilla da, ateko zuraren kolore berekoa. Masilla hori eman ondoren, lehortzen utzi eta berriz lixatzen da. Baliteke urrats horren ondoren zuraren pitzadura berriak aurkitzea. Kasu horretan, prozesua errepikatu egin behar da, ahalik eta emaitzarik onena lortzeko.\nGainazala leuna dagoenean, aspertasun eta irregulartasunik gabe, pintatu egin daiteke. Hala ere, pinturaren aurretik, emaitzarik onenak lortzeko, bi substantzia aplikatu behar dira: lehenik, zurezko kontserbatzaile-geruza bat, eta, ondoren, zurentzako zigilatzaile unibertsal bat, pinturaren itsaspena bermatzen duena. Horrela, pintura hartzeko egoera ezin hobean egongo da atea. Hortik bi edo hiru esku edo gehiago aplikatu behar dira, zurari eman nahi zaion tonalitatearen eta pinturarentzat nahi den erresistentziaren arabera, hurrengo zaharberritzera arte.\nBurdineria garbiko zurezko ateak\nAteetako burdineria kentzeko unea aukera ezin hobea da horiek garbitzeko, bereziki, atea bere lekuan jarrita dagoenean nekez lortzen diren zatietan.\nAholku hau bereziki egokia da bisagrentzat, zapi heze batekin hautsa eta beste zikinkeria bat kentzeaz gain, komeni baita olioz bustitzea. Horrela, ongi funtzionatuko duela bermatzen da, eta marruskadurak eta etengabeko mugimenduak atea kaltetzea eta ateak ireki eta ixtean zaratak egitea saihesten da.\nleheneratu pintar-eu zurezko ate


Gatazkatik sortu duen kontaera | Kultura | Berria\nGatazkatik sortu duen kontaera\nHondarribiko alardea abiapuntu duen 'Bidean ikasia (1993-2016)' liburua kaleratu du Arantxa Urretabizkaiak. Fikzioan murgiltzeko ez ezik, hausnarketarako tartea ere hartu du\n2016ko azaroak 25 - Donostia\n«Inor gutxik izango du kalean ahoz gora iraindua izateko ohitura. Inor gutxi dago horretarako prestatuta. Iraintzaileak ere ez du seguru asko ohitura hori, baina ekintzek frogatzen dute hobekiago egokitzen dela iraintzailea egoera berrira, berak sortua delako egoera hori, berak aukeratu duelako ekintza». 1996ko irailaren 8an, hainbat emakume atera ziren Hondarribiko kaleetara (Gipuzkoa), alardean desfilatzeko eskubidea aldarrikatzera; irainak jaso dituzte egun hartatik hona.\nEmakume horien artean zegoen Arantxa Urretabizkaia (Donostia, 1947) idazle eta kazetaria. Hogei urteren ostean, alardea abiapuntu duen Bidean ikasia (1993-2016) liburua aurkeztu du, Pamiela argitaletxeak kaleratua: «1996ko irailaren 8ko eguerdirako, banekien egun hartan gertatutakoa kontatuko nuela», ziurtatu zuen atzo Donostian egindako agerraldian. Gertatutakoa liburu bilakatzeko ideiak 2014ko udazkenean hartu zuen indarra. «Zalantzak zituen arren, guk hasieratik esan genion nola edo hala idatzi behar zuela», azaldu du Pamielako editore Peio Eltzaburuk.\nAlardearen gatazkan gertatutakoari buruzko hausnarketa egin du Urretabizkaiak; batez ere, minari eta pozari buruzkoa, biak «irakasle onak» baitira, haren ustez. «Hogei urte hauek behar izan ditut ardoa likore bihurtzeko, eta orain aurkitu dut kontakizunaren forma eta liburua argitaratzeko kemena», azaldu du idazleak. Argi utzi nahi izan du liburua ez dela historialari baten edo kazetari baten lana, literatura baizik. «Badu saiakera kutsu bat; memoria liburu bat ere bada, oraindik desagertu ez den mundu bati buruzkoa. Liburu honetan, Arantxa bere osotasunean dago», gehitu du Eltzaburuk.\nKronika, fikzioa eta hausnarketa bildu ditu Urretabizkaiak haren obra berrian. Kronika, alardea zer den ulertzeko, eta irakurleak bere burua kokatzeko, gaia ezagutzen ez badu; fikzioa, errealitateak baino «hobeto» erakusten duelako zer pentsatzen duten pertsonek, zer gertatzen den norbanako baten barruan. Hainbat testu laburretan txirikordatu ditu hiru ildo horiek. Azaldu duenez, tartekatuak datoz; obraren antolaketa, senak adierazi dion modura erabaki du.\n«Liburuaren helburua da azken hogei urteetan ikasitakoa besteentzat baliagarria izatea, baita kanpokoentzat ere». Izan ere, urte hauetan jasandako guztiak balio izan dio hainbat gauzaz ohartzeko. Desadostasunen aurrean pertsonek duten jarrera nabarmendu du: «Gure jokaera nagusia da iritzi desberdina duena etsai bilakatzea. Adostasunaren bertuteak ikasi ditut, desadostasunei esker». Irakurlea eraman nahi du pentsatzera zer egin eta zer egin behar ez duen gatazka edo desadostasun baten aurrean.\nHogei urtez bizi izandakoari esker, Urretabizkaia konturatu da merezi duela gatazkaren konponbidea bilatzea, eta ezinbestekoa dela beldurra gainditzea. 1993tik 1996ra jardun zuten zenbait emakumek udalari baimena eskatuz; ezezkoa jasota, 1996an kalera irten ziren. Hurrengo urtean, Jaizkibel konpainian antolatuta. Une hartan konturatu ziren eskubide baten defentsan jarduten zutenak gutxiengoa zirela; gehiengoan gobernatzen zutenek emakume horiek «estaiak» zirela erabaki zuten, Urretabizkaiaren hitzetan. Eta etsaia «txirtxilatu» behar da: «Alarde baztertzailearen aldekoek ez dute konponbiderik nahi. Horrela bihurtu da Hondarribia plastiko beltzen herria, gure gogoaren kontra».\nProzesu horretan, beldurra gainditzen eta kemena izaten ikasi du: «Ez badut ezer ikasi, zertarako pasa ditut urte hauek?». Mina eginda dago, azaldu duenez. «Garesti» ordainduta ere, esperientziak merezi izan du: « Lagunak egin ditut, barreak ere bai, elkarrekiko babesa zer den ere ikasi dut». Etorkizunari buruz «apenas» hitz egin duen. Geroari gehiegi begiratzen ez dion arren, ziur da gatazka konponduko dela. Azken atala bukaerari buruzkoa da: «Hasi ote da bukaeraren hasiera?», galdetu dio bere buruari.\nGiroa baretu da Hondarribian, «dexente», eta «ikasi behar zutenek» ikasiko zutela uste du: «Guk jarrera aldatu dugu eta gehiago aldatzeko prest gaude. Baina beraiek ez». Urretabizkaiaren liburu berria ez da panfleto bat, literatura da: «Hori egin nahi izan dut».


Azken kapituluetan berriro ere Donostia agertuko da hiriko puntu ezberdinetan filmatutako eszenen bitartez, San Sebastian-Gipuzkoa Film Commissionen lankidetzari esker. 2015eko apirilean estreinatu zenetik, seriea Donostiako kokapen enblematikoetan filmatu da; hala nola, Alde Zaharra, portua edota Igeldo Mendia. ‘Alli Abajo’ seriean, gainera, tokiko kulturako alderdi bereizgarriak erakutsi dira; esate baterako, gastronomia, danborrada edo ‘kuadrilla’.\nAndaluziarren eta euskaldunen arteko kontrastea izan du gidari umore-eran, eta serie arrakastatsuaren hainbat denboraldi txandaka filmatu dira Donostia eta Sevilla artean. Atresmedia Televisiónek produzitu du, Plano a Planorekin lankidetzan Antena 3ko prime time-rako. ‘Allí abajo’ seriearen bosgarren denboraldirako ere aktore gehienak mantendu dira, tartean Jon Plazaola eta Oscar Terol euskaldunak. Era berean, serie osoan zehar, bertako beste aktore batzuk ere ikus ahal izan dira; hala nola, Elena Irureta, Ane Gabarain, Gorka Otxoa, Asier Hormaza, Gorka Aginagalde, Santi Ugalde edo Iker Galartza. Orobat, iazko grabazioan, Donostiako eszenatokietan izan zen Antonio Orozco abeslaria, kapituluetako batean parte hartu baitzuen.\n‘Allí abajo’ seriearen kapitulu ezberdinak hirian grabatzeko, lan-kopuru handia sortu da ikus-entzunezko sektoreko tokiko enpresentzat, produkzio eta arteko profesionalak kontratatu, ekipoak alokatu eta abar egin behar izan dira-eta.\nDuela aste pare bat, ‘Patria’ seriea filmatzen hasi ziren Donostian, eta Elgoibar bezalako Gipuzkoako hainbat herritan ere grabatuko da udaren hasiera aldera arte. ‘Patria’ Fernando Arambururen izen bereko nobelan oinarritzen da, eta protagonista-lanak, besteak beste, Ane Gabarainek egingo ditu. HBO Europaren lehen serie espainola da, eta Donostiako Aitor Gabilondoren Alea Mediak ekoizten du.\nHalaber, aurtengo udan hemen filmatuko da ‘La línea invisible’, Sentido Films-ek ekoiztua Movistar-entzat. Gaur egun, San Sebastian-Gipuzkoa Film Commission esku hartzen ari da produkzio aurreko fasean. ‘La línea invisible’ Mariano Barrosok zuzentzen du, hiru Goya sariren irabazleak eta zinema-akademiaren egungo zuzendariak, Alejandro Hernándezen eta Michel Gaztambideren gidoiarekin; azken hori Donostiakoa da eta gidoi onenaren Goya irabazlea ‘No habrá paz para los malvados’ lanaren truke. Seriearen produkzioa zuzentzen duena Donostiakoa da baita ere eta 2018an Goyaren irabazlea izandakoa; hots, Ander Sistiaga.\nOrobat, egun hauetan, Donostian beste telebista-programa bat filmatzen ari dira. Juan Manuel Montilla ‘El Langui’ eta Pablo Pineda aktoreak, TVErako ‘Donde comen dos’-en protagonistak, Zurriolako pasealekura hurbildu dira hainbat hartualdi grabatzeko desgaitasuna duen bikote gipuzkoarrarekin batera. Era horretan, San Sebastian Gipuzkoa Film Commissionek ekoizpen honetan ere parte hartu du.\nBeraz, horrek guztiak erakusten du Gipuzkoak eta hiriburuak filmatzeko eszenatoki gisa zer-nolako aukera handiak eta moldakortasuna eskaintzen dituzten. Halaber, gure ingurunean sektore zinematografikoak eta ikus-entzunezkoek duten garrantzi ekonomikoa nabarmentzen da, baita enpleguaren aldetik ere.


Abadea abesti bat entzunda aztoratu zenekoa - Ahotsak.eus\nAbadea abesti bat entzunda aztoratu zenekoa
Doktrina abadeekin ikasi zuen euskaraz. Lehen jaunartzea ere euskaraz egin zuen don Antonio Atxurrarekin. Behin abadeari kantatu zioten abesti bat kantatzen du, "Urtebarri barri, txarri belarri...". Abesti horrekin abadea aztoratu egin zen, antza, eta pezeta bikoa eman zion gehiago inon abesti hura kanta ez zezan.
\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan LEK-002-054 kodeko bideoa nahi duzula aipatzea: ahotsak@ahotsak.eus\nGaia(k): Ohiturak eta bizimodua » Kantak » Bestelako kantak , Ohiturak eta bizimodua » Erlijioa » Elizaren indarra , Ohiturak eta bizimodua » Erlijioa » Sakramentuak , Ohiturak eta bizimodua » Erlijioa » Elizarekin lotutako pertsonak\nGerra garaian kongregazioko mojek Zeanurira joan behar izan zuten\nTxerria urtero hiltzen zuten\nEuskararen aldeko lanak\nApaiza nagusi herrian\nJaunartzea; Garizumako usadio zaharrak\nHerriaren arabera dantza bat edo beste


Amorebieta-Etxanok bere bideojoko propioa edukiko du — Amorebieta-Etxanoko Udala\nAmorebieta-Etxanok bere bideojoko propioa edukiko du\n•\tAurten zazpigarren edizioa beteko du Mangamorek, Amorebieta-Etxanon egiten den manganimearen eta japoniar kulturaren jaialdiak, eta ekimen horretan kokatzen da Ureshi Land bideojokoa. •\tJaialdiaren maskota den Ureshi eta Mangamore 2013rako aukeratu berria den kartelean ageri diren gainerako pertsonaiak hartu dituzte oinarritzat jokoaren sortzaileek, Amorebieta-Etxanoren ezaugarri diren elementuak biltzen dituen eszenatokian txertaturik: udaletxea, eliza, etab. •\tUrritik aurrera egongo da eskuragarri bideojokoa, orduan ospatuko baita jaialdia, 11tik 13ra bitartean.\nAmorebieta-Etxano, 2013ko uztailaren 5a. Amorebieta-Etxanok bere bideojokoa edukiko du. Udalaren gazteria sailaren ekimenez sortuko da, Ureshi Land izenaz, aurten zazpigarren edizioa beteko duen manganimearen eta kultura japoniarraren Mangamore jaialdiarekin bat eginez.\nJaialdiaren maskota den Ureshi eta Mangamore 2013rako aukeratu berria den kartelean ageri diren gainerako pertsonaiak hartu dituzte oinarritzat jokoaren sortzaileek, Amorebieta-Etxanoren ezaugarri diren elementuak biltzen dituen eszenatokian txertaturik: udaletxea, eliza, etab.\nUrritik aurrera egongo da eskuragarri Ureshi Land bideojokoa, orduan ospatuko baita jaialdia, 11tik 13ra bitartean. Mangamoreren web orrian erabili ahalko da, bai eta gazteria sailarenean ere (www.ametxgazteria.net).\nDebalde atzitu ahalko da ordenagailu bidez, eta mugikorretarako egokituko da geroago. Era berean, jaialdiak dirauen artean stand berezia ezarriko da, bertaratzen direnek ezagutu eta jolasean jardun dezaten.\nJapongo eta Estatu Batuetako korronteen kutsua izango du diseinuari dagokionez bideojokoak, beren beregiko eszenatokiak eta pertsonaiak sortuko direlarik. Marcus izango da jokoaren protagonista eta Amorebieta-Etxano xurgatu eta desagerrarazi duten oihan ilunetan sartu beharko du Ureshiren bila, euskal herri horri argitasuna eman ahal izateko atzera ere. Argi-pistola eskuan duela eta jokalariaren trebeziari esker, inguru guztiak berentzat hartu dituzten itzal-munstroak desagerrarazi beharko ditu Marcusek.\nPantailan barrena protagonista harrapatu nahian ibiliko diren arerio ugariei ez ezik, saritzaileei eta nonahi aurki daitezkeen ureshi-txanponei ere erreparatu beharko die jokalariak, azken etsaiari aurre egin ahal izateko botereak emango baitizkiote.\nAla Este estudioa\nAzken belaunaldiko Ala Este estudioa ari da Ureshi Land bideojokoa garatzen. Bilboko Alondegiak antolatutako Bideojoko Independenteen Nazioarteko hóPlay 2012 lehiaketaren irabazlea gertatu zen Alex Alonso da proiektuaren zuzendaria, bideojokoen alorreko enpresetatik datozen gazteek osatutako taldeburu jardunik.\nMangamore 2013rako kartel-lehiaketaren irabazlea\nBartzelonako Marcel Pérez Massegú eta Marisa Martínez Cervantes ilustratzaile grafikoak dira Mangamoreren aurtengo edizioa iragarriko duen kartelaren egileak.\nAurtengo edizioko kartela aukeratzeko lehiaketan 31 proposamenek hartu zuten parte, eta egile kataluniarren proposamena izan zen jaialdiaren Facebook orriaren bidez boto gehien jaso zituena.\nGuztira 4.000tik gora izan ziren botoa eman zutenak eta, horietatik, 300 baino gehiago jaso zituen kartel irabazleak.\nBideojokoaren sorrerarako ere erabili da kartela.


Amurrioko eta Laudioko jaiak ez dira ospatuko aurten - - Alea.eus\nAmurrioko eta Laudioko jaiak ez dira ospatuko aurten\nAiaraldea Gaur 2020-05-18 13:39\nAurten ez dira ohiko jaiak egingo, ez Laudion ezta Amurrion ere. / AIARALDEA\nCovid-19ak sortutako osasun-krisia dela eta bi herrietako alkateek aurtengo edizioak bertan behera uztea erabaki dutela adierazi dute, nahiz eta formatu txikiagoko hainbat ekintzen aldeko apustua egingo dutela gehitu.\nBertan behera geratuko dira aurtengo Amurrioko eta Laudioko jaiak, bi udalek ohar bateratu batean adierazi dutenez. Osasun agintariek eta Eudelek emandako gomendioak jarraituta, biztanleentzako behar adina segurtasun bermatzea ezinezkoa dela ikusi dute eta jaiak aurtengo egutegitik kentzea erabaki dute.\nDena den, Covid-19ak sortutako testuingurura egokitzen den kultura eta aisialdi programa alternatiboa lantzen ari dira jada bi instituzioetatik, Josune Irabien Amurrioko alkateak eta Ander Añibarro Laudioko alkateak jakinarazi dutenez. Ekintza horiek, halabeharrez, formatu txikikoak izango direla gehitu dute bi alkateek, kutsadurak sortzeko aukerak murrizteko: “Kale-animazioa, antzerkia, musika eta abar, betiere edukiera mugatzeko neurriak hartuta, eserita, sarbideak kontrolatuta eta pilaketak saihestuz”.\nAlbiste hau Aiaraldeak argitaratu du eta Creative Commons by-sa lizentziari esker ekarri dugu ALEAra. Jatorrizko albistea eta informazio osatuagoa hemen duzu ikusgai.


(«Debagoien» orritik birbideratua)\nDebagoienaren ikuspegia Aitzorrotz menditik.\nArrasate, Bergara, Oñati, Aretxabaleta, Eskoriatza, Antzuola, Aramaio, Elgeta eta Leintz Gatzaga\nArrasate (21.903 biztanle)\n2010ean 61.842 biztanle zituen.\n7.1.1 Bertako hizkerak\n7.1.2 Hizkuntza normalizazioa\n11 Debagoiendar ospetsuak\nMugakide hauexek ditu: Iparraldean Debabarrena (Gipuzkoa) , hegoaldean Gorbeialdea (Araba), ekialdean Urola Erdia eta Urola Garaia eskualde gipuzkoarrak eta mendebaldean Durangaldea (Bizkaia).\nHauek dira udalerriak, biztanle gehien dituenetik gutxien dituenera ( 2016. urteko biztanle kopuruak):\nArrasate: 21.903 biztanle\nAramaio: 1.526. Arabakoa izanagatik, eskualde honi loturik egon da historian zehar.\nLeintz Gatzaga: 245\nDebagoiena Antzuola hegoaldeko mendietatik ikusia. Atzealdean Udalatx, Anboto eta Debagoienaren eta Durangaldearen arteko muga osatzen duten mendiak ikus daitezke.\nDeba ibaiak zeharkatzen du eskualdea hegoaldetik iparraldera. Haran estuak daude ibaiaren bi aldeetan, Arrasate eta Oñatin izan ezik. Deba ibaiaren goi arroko adar nagusiak Aramaio eta Oñati ibaiak dira. Oñati ibaiak Arantzazu eta Urkulu erreken ura hartzen du.\nLurralde garaia da: herri guztiak itsas maila baino 200 metrotatik gorako altueretan daude, 445 m-tan Leintz Gatzaga herria eta 700 m-tan Arantzazu, Oñatiko auzoa. Aizkorri (1.541 m, Debagoieneko eta Gipuzkoako tontorrik altuenak) eta Udalaitz (1.117 m) mendi aldeek mugatzen dute eskualdea hegoaldetik eta mendebaldetik, hurrenez hurren. Aloñako mendilerroa bestela, 1.200-1.300 metrotan, Oñati gainean dago eta Aizkorriko mendigunearen jarraipena da ipar-mendebalderantz. Udalatx mendiak, ordea, Arrasate eta Elorrio (Bizkaia) banatzen du eta Anboto menditik eta Urkiolako Parke Naturaletik gertu dago.\nDebagoienak naturgune erakargarriak ditu, hala nola Aizkorriko Natur Parkea eta Aretxabaletan dagoen Urkulu urtegiko inguruak, Orkatzategi (874 m) eta Kurtzebarri (1.133 m) mendiak besteak beste. Hortik gertu, Zaraiako mendilerroan dago Aitzorrotz (738 m) mendia, Eskoriatzan. Eta Arabako mugan, Elgeako mendilerroa (900-1.100 m), eskualdeko hego-mendebaldean.\nIpar-mendebaldean, Elgeta eta Elorrio artean, Intxorta mendiak (737 m) azpimarratuko dugu batik bat bere ezaugarri historikoengatik. Izan ere, Espainiako Guda Zibilean garrantzi handiko gertaerak jazo ziren bertan. Hego-mendebaldean, aldiz, Arangioko mendilerroak (Orixol 1.128 m) banatzen ditu Aramaio eta Otxandio (Bizkaia).\nIpar-ekialdean, Irukurutzeta (898 m) mendia eta izen bereko mendilerroa, Azkoitia, Soraluze eta Bergara artean. Hegoalderantz, eskualdeko ipar-ekialdean, Irimo (901 m) eta 7 puntak daude, Antzuola eta Urretxu artean.\nTenperatura epela izaten da, urtean zehar gorabehera handirik gabe (8-9 °C neguan eta 19-20 °C udan). Euria: 1.500 mm urtean, batez beste. Goialdea ibarra baino euritsuagoa da.\nDeba Garaiko eskualde naturalak Aramaio, Arabako herria, ere hartzen zuen bere baitan (Aramaio Bizkaikoa izan zen 1489 arte). Arrasate izan zen herri nagusia Erdi Aroan.\nXVI. mendetik aurrera Bergarak eta Oñatik garrantzi handia hartu zuten kulturari dagokionez. Oñati ez zen Gipuzkoako herri izan 1845 arte.\nArrasate langile herri garrantzitsua izan da, XX. mende hasieratik aurrera.\nXIX. mende bukaeran hasi zen, industrializazioari esker, Deba Garaiko biztanle kopurua handitzen, baina hazkunde hori ez zen XX. mendearen erdialdera baizik nabarmenduko. Leintz Gatzaga (207 biztanle; 503 biztanle 1900. urtean) da lehen baino biztanle gehiago ez duen herri bakarra. Arrasate da eskualdeko herririk jendetsuena. Eremurik zabalena, ordea, Oñatik (107, 31 km2) du alde handiz.\nArrasateko Unión Cerrajera, gaur egun.\nNekazaritzak ez du garrantzi handirik. Baserriko ustiakuntzari lotua dago eta asko murriztu dira baserriak azkenaldi honetan. Basoek, larreek eta zelaiek hartzen dute eremu osoko alderik handiena. Horien ustiakuntza gero eta garrantzitsuagoa da.\nTradizio industrialari eutsi dio erabat Debagoienak azken urteotan. Burdingintzak garrantzi handia izan du eskualdean aspaldidanik. XX. mendearen hasieran Bergarako Labe Garaiak eta Arrasateko Unión Cerrajera ziren eskualde honetako lantegi nagusiak eta haren inguruan antolatu zen Deba Garaiko industria. 1960. urteetatik aurrera, Arrasaten sortu ziren kooperatiben mugimenduak oso garrantzi handia hartu zuen eta egun kooperatibak, beren industria, finantza eta lanbide prestakuntzarako erakundeak nagusi dira ezbairik gabe eskualdean.\nZerbitzuetan industrian baino langile gutxiagok dihardu. Azkenik, kultura eta administrazioari dagokionez, Bergara da herri nagusia (epaitegia eta unibertsitatea).\n1996an 2.833.000 pezetakoa izan zen biztanleko eskualdearen Barne Produktu Gordina (BPG). EAEko indize bateratzailea 100 eta Gipuzkoakoa 102 izanik, 124an zegoen Deba Garaikoa. Antzuolak zuen, 155eko indizearekin, posturik onena. Eskualdearen balio erantsiaren % 65 industriatik zetorren, Gipuzkoako batez bestekoa baino 38 puntu gorago. Leintz Gatzagan izan ezik, eskualdeko gainerako udalerri guztietan industria zen jarduera nagusia, eta kasu guztietan % 60tik gorakoa zen industriak balio erantsiari egiten zion ekarpena. Horren ordainetan, lehen sektoreak oso presentzia urria du eskualdean, Leintz Gatzagan izan ezik, eta zerbitzuek duten garrantzia ere (balio erantsiaren % 31); Gipuzkoako batezbestekoaren oso azpitik dago. Nolanahi ere, egitura ekonomiko horrek izugarrizko garapena bermatu du eskualdean azken urteetan, eta 2000. urtean Debagoiena zen, Gasteizekin batera, langabezia tasa txikiena zeukan EAEko eskualdea, %8,6koa baino ez zen eta. Aldiz, EAEko okupazio tasarik handiena duela Debagoienak (% 62), eta erabateko enplegu mailara heldu dela ere esan daiteke, % 8,6 hori langabezia teknikotzat hartzen baita.\nZerbitzuen alorrean ere izan dira, ordea, berrikuntza nabarmenak azken urteotan Debagoienan. Aipagarria da Mondragon Unibertsitatearen, unibertsitate pribatuaren, sorrera. Arrasaten, Eskoriatzan eta Oñatin kokatu ditu bere fakultate eta eskolak kooperatibek eragindako unibertsitate horrek. Beste alde batetik, eskualdeko hainbat herritan turismoari lotutako jarduerak ere lantzen hasi dira azkenaldian. Besteak beste, gatzagintzaren tradizioa berreskuratu nahi duen Gatzaren Museoa ireki dute Leintz Gatzagan.\nEskualdeko berezko euskalkia sailkatuta dago Mendebaldeko euskara edo bizkaieraren barruan, sortaldeko multzokoa Koldo Zuazoren arabera. Ezaugarrien artean, hauek azpimarratu ditzakegu:\nAditzak: "Emun", "fan", "aitatu", "eroan", "isiotu", "itxungi", "amaitu", "batu", "igarri", "jausi", "jarri" > "Eman", "joan", "aipatu", "eraman", "piztu", "itzali", "bukatu", "bildu", "nabaritu", "erori", "eseri".\nHiztegia: "Aitajauna / aitaita" > "aitona", "amandre / amama" > "amona", "ahizta" > "ahizpa", "abade" > "apaiz", "udagoien" > "udazken", "astegoien / astebukaera" > "asteburu", "berba" > "hitza", "artazi" > "guraize", "atzamar" > "(be)hatz", "behar" > "lan", "berakatz" > "baratxuri", "jaramon" > "arreta", "larregi" > "gehiegi", "oste" > "atze / ondoren", "zela(n)" > "nola", "adur" > "lerde", "bits" > "apar", "lapiko" > "eltze", "papar" > "bular", "korta" > "ukuilu", "izara" > "maindire", "gura" > "nahi", "praka" > "galtza".\nAsteko egunak: "Martitzena", "eguaztena", "eguena", "egu(ba)koitza", "zapatua", "domeka" > "asteartea", "asteazkena", "osteguna", "ostirala", "larunbata", "igandea".\nHilabeteak: "Ilbaltza", "zezeila", "bagila", "garagarrila", "agorrila", "zemendia", "gabonila" > "Urtarrila", "otsaila", "ekaina", "uztaila", "iraila", "azaroa", "abendua".\n"Norekin" atzizkian "-gaz" amaierarekin batera "-rekin" erabiltzen da, baina pluralean "-ekin" bakarrik, "-kaz" arrotza baita.\n"Alderantz" postposizioan, "-ru(n)tz" hobesten da "-rantza" baino.\n"Hauetan" baino "hone(i)tan" erabiltzen da (ónetan ahoskaturik, singularrerako onétan izanda).\n"Edozer" eta "edonola"-ren ordez "zeozer" eta "zeozelan".\n"Neu", "neure", "neuri" eta "geu", "geure", "geuri" > "ni", "nire", "niri" eta "gu", "gure", "guri".\n"- ixa" > "-ia". Afarixa > afaria, ixixa > ia-ia.\nArtikulu determinatzailea markatuz, ahozkoan, "-ia" edo "-ie" amaieran: "Bukaeria" / "bukaerie" > "bukaera", "alabia" / "alabie" > "alaba". Bizkaieraren beste aldaera batzuk dira "-ea", "-i" ("alabea", "alabi").\n"-(z)iño" > "-(z)io" (adibidez "manifestaziño", "komisiño", "erlijiño").\n"Jat", "jako", "jatzu", "jaku" > "zait", "zaio", "zaizu", "zaigu". Halaber, Bergaran eta Antzuolan bereziki, 'nor-nori' forma erabiltzen 'nor-nork' ordezkatuz. Adibidez "emun jat" > "emon deutsat" / "eman diot".\nBaita ere, "nor-nork" > "nor-nori": "Urten dot", "igon dozu" > "irten naiz", "igo zara".\n"Artxibau", "artikulau" > "artxibatu", "artikulatu".\n"Bigunketan", "eskaketan" > "biguntzean", "eskatzean".\nEuskararen berreskuratzeari eta sustapenari lotutako ekimenetan aitzindari izan da alor askotan Debagoiena. 1996ko datuek adierazten dutenez, urte horretan biztanleen erdia baino gehiago euskalduna zen: 39.947 euskaldun zeuden eskualdean, 8.067 ia euskaldun eta 14.502 erdaldun. Hizkuntzaren erabilera mailak probintzia osoko altuenetakoak dira bertan, bereziki Aramaio (biztanleen %87a), Elgeta (%86a), Oñati (%80a), Leintz Gatzaga (%79a) Antzuola (%73a) eta Bergaran (%69a). Aipatzekoa da euskara ez zekitenen erdia baino gehiago Arrasaten bizi zela.\nHizkuntzaren normalizazioaren alde, Goiena Komunikazio Taldea 1999an sortu zuten, Arrasaten egoitza nagusia duena. Debagoieneko herri aldizkariek Goienkarian bat egin zuten 2000. urtean (Arrasate Press, Berrigara, Goibekokale, Aretxagazeta, Kontuola eta Ze Barri?). Halaber, Goiena Telebistak jarraitzen dio aurretik Arrasate Telebistak eta Atxabalta Telebistak jorratutako ildoari.\nHiru ikastola ("Arizmendi" Aretxabaletan, "Aranzadi" Bergaran eta "Txantxiku" Oñatin), eta lau bertso-eskola (Arrasaten, Oñatin, Eskoriatzan eta Aretxabaletan) eta hainbat euskaltegi ditugu. Kilometroak festa 7 aldiz antolatu dute eskualde honetan, 1981ean Arrasaten, 1989an Oñatin, 1991an Bergaran, 2005ean Leintzen, 2007an eta 2016an Bergaran eta 2017an Oñatin.\nBertan ditugu Gipuzkoako hiribildu monumentalen arteko bi aipagarrienetakoak -Bergara eta Oñati, azken honetatik hurbil dago Arantzazuko santutegia-, baita Arrasaten kokatzen den euskal kooperatibismoaren sorlekua ere; bertako Erdi Aroko herrigune historikoak jatorrizko elementu asko ditu oraindik. Eskoriatzako Alde Zaharra ere kultura ondasuntzat izendatuta dago.\nArrasateko Mondraberri eta Oñatiko Kontzejupetik aldizkaria ere aipatzekoak dira.\nZurrategi plazako larru ontzailea\nBidaurretako Santa Klara monastegia\nZubiaur edo Urain dorretxea\nSakontzeko, irakurri: «Debagoiendar ospetsuen zerrenda»\nXVI. mendean Esteban Garibai eta Lope Agirre nabarmendu ziren, lehenengoa historialari eta bigarrena esploratzaile moduan, Felipe II.aren garaian.\nXX. mendean, Jose Maria Arizmendiarrieta kooperatiben sortzailea, Telesforo Aranzadi zientzialaria, Pedro Biteri filantropoa, Seber Altube hizkuntzalaria, Jokin Zaitegi idazlea, Telesforo Monzón politikaria, Jon Sarasua bertsolari humanista, Ruper Ordorika abeslaria, Felix Iñurrategi eta Alberto Iñurrategi mendigoizaleak aipagarriak ditugu.\n"Deba ibarreko euskeria" (Koldo Zuazo, 1999).\nAzken aldaketa 24 iraila 2020(e)an, 19:59(e)tan\nOrriaren azken aldaketa: 24 iraila 2020, 19:59.


users:eu:howto [Translate Toolkit & Pootle]\nPootle howto: Pootle nola erabili\nSaio hasiera eta erabiltzaile orri konfigurazioa\nFitxategi zuhaitza arakatzen\nPootle bidez linean itzultzen\nPootle-ren beste aukera batzuk\nPootle itzulpenetan lagun zaitzaken webgune sinple bat da! Pootle Software Librea denez, nahi ezkero berau deskargatu eta zure kopia pribatu martxan ipin dezakezu. Bere garapenean modu ezberdinetan lagundu dezakezu (ez duzu programatzen jakin beharrik).Pootle proeiktua translate.sourceforge.net-en dago, hemen iturburu kodea, posta zerrendak eta abarri buruz argibideak aurki daitezke.Izenak “PO-based Online Translation / Localization Engine” esan nahi du, baina agian hau irakurri beharko zenuke.\nEdozeinek fitxategiak ikusi ditzake, baina harpidetutako erabiltzaileek bakarri editatu ditzakete eta egindako lanagatik kreditua jaso, beraz egin beharko zenukeen lehen gauza harpidetzea izango zen.\nGaitze gakoa eta erabiltzaile xehetasunak eposta bidez jasotzean, gaitze orrialdera joan eta eremua idatzi gakoa. “Kontua Gaitu” sakatu eta zure kontua gaitu egingo da.\nOrain harpidedun berri bat zarela Pootle-n saioa hasi.\nBehin saioa hasi duzunean, zure erabiltzaile orrira eramango zaizu, hemen hautaturiko hizkuntza eta proiektuetara loturak agertuko dira. “Aukerak Aldatu” sakatu zure erabiltzaile orria editatzeko eta alboko barrako “Nire Kontua” sakatu erabiltzaile orrira itzultzeko.\nKontutan izan zure orrialdea konfiguraturik baduzu, bertako loturen bidez joan zaitezkeela itzuli nahi duzun fitxategira. Itzuli nahi duzun orria aurkitzeko beste modu bat orrialde nagusia da. Orrialde nagusiak bi kategoria bistarazten ditu - Hizkuntzak eta Proiektuak. Hizkuntza aukeratuaz hizkuntza horretan itzuli daitezken fitxategien zerrenda bat bistaraziko da; proiektu bat hautatuaz gero itzuli daiteken hizkuntzen zerrenda bistaraziko da. Behin hizkuntza eta proiektua hautatu dituzunean, itzultzeko eskuragarri dauden fitxategiak bistaraziko zaizkizu.\nItzultzeko dagoen fitxategi bakoitza bi modu ezberdinetan atzitu daiteke - “Itzulpen Azkarra” loturak nahasitako eta itzuli gabeko kateak bakarrik bistaraziko dizkigu, “Dena Itzuli” loturak aldiz kate guziak erakutsiko dizkigu itzulia egon ala ez. Bi kasuetan bi zutabeko taula bat bistaraziko zaizu, itzuli beharreko kateak ezkerraldean dituelarik eta itzulpena eskubikoan.\nUneko itzulpen sarrera testu kutxa batetan agertuko da “Salto” eta “Gomendatu” edo/eta “Bidali” aukerak dituelarik. Testu kutxan testua idatzi eta bidali dezakezu edo hurrengo katera salto egin.\nAgertzen zaizkizun beste kateetako batetara joan nahi izanez gero kate bera saguarekin eskuineko botoiaz klikatu eta “Editatu” aukera hautatu.\nGoikoaz beste, po fitxategia edo edo XLIFF edo CSV bertsioak deskarga ditzakezu. Baita po edo XLIFF fitxategia deskargatu eta sarez kanpo zure editore gogokoenarekin itzuli eta berriz igo ditzakezu. Fitxategi anitzeko proiektuetan direktorioko po fitxategi guztien zip fitxategi bat deskargatu dezakezu eta behin itzulpena egin duzunean berriz zip fitxategia igotzeko aukera duzu.\nusers/eu/howto.txt · Last modified: 2007/05/03 16:48 (external edit) ·


Correosen dugun isuriak murrizteko politika betetzeko helburuak hauek dira:\n- Higiezinen energia-kontsumoa %25 murriztea 2020rako, 2010eko datuak kontuak hartuta.\n2017an %11ko murrizketa lortu genuen 2013arekin alderatuta. Edonola ere, gorakada txiki bat egon zen 2016an paketeriako hazkundearen eta 2017an izandako uda bero eta lehorraren ondorioz. Uda hori beroena eta lehorrena izan zen 1965etik, eta, hori medio, ezin izan genuen metatutako kontsumoa %12tik azpitik mantendu 2010. urteari dagokionez. Jarduerari buruzko informazio gehiago nahi baduzu, isurpenen gaineko gure txostena deskarga dezakezu hemen.\nOraindik gure isuriak erabat ezabatzeko gai ez garenez, karbono-kredituekin konpentsatzen dugu isuri horien parte bat. Horretarako, proiektu bat aukeratu dugu, baso amazoniarra behar bezala kudeatzeari esker isuriak murrizten dituena. Horrekin batera, pobreziari aurka egiten dio (informazio gehiago) eta egindako isurketak orekatzen ditu Correosen basoak ekimenaren landatzeari esker.


Poker diseinua Da oinarria Ulertzeko - Poker bot. Aholkuak irabazi!\nPoker diseinua Da oinarria Ulertzeko\nIkasi nahi baduzu, poker, hasi Behar duzu begira oinarriak\nTxartel konbinazioak dira, eta bera Bere barietate guztiak, eta ezagunena Teknologia bere diseinua da, Eseri-I-Go sistema erabiltzen txapelketakEsentzia ulertzen poker, eta ulertu Behar duzu, kontzeptu horiek. Txartela poker dakar parte-hartzea Bi hamar pertsona mahai berean, Bakoitzak jotzen du bere burua. Ezagun poker mota dira hold Em, Omaha, stud, marraztu poker Eta beste batzuk. Esentzia joko bakoitzaren oinarritzen da Zenbait arau eta estrategiak. Mundu modernoan, posible da parte Hartu jokoa Internet bidez edo Bereziak cardrooms.\nEnpresek ere bildu etxean, eta Horrek berezi bat ezarri chips Erosi da.\nTxartel konbinazioak merezi bereizi kontuan. Bizkarreko bat txartelak erabiltzen da Poker play.\nLeku berezi bat joko-arauak Okupatzen diseinua poker\nHau da, bat ezagun pila Batetik sei ACE, osatutako lau egokitzen. Jokoan, balorazioa konbinazioak garrantzitsua da. Araberakoa da sekuentzia txartelak. Konbinazio poker diseinua ere handiagoa Bada, palo bereko partiduak. Konbinazio bi faktore horiek ematen Indartsuena Royal flush. Bat, hala nola poker diseinua Amets bat da edozein jokalari, Zeren bat da, irabazi-irabazi aukera. Hala ere, Errege hustu ez Da etorri, oso maiz.\nGertatuz gero, parte-hartzaileek ez Dute lortu, batez ere, edozein Konbinazio, ahulena konbinazio - handieneko karta-Zehazten du irabazi.\nBalorazioa karta da, halaber, kontuan Hartu denean zehazteko irabazlea artean, Hainbat parte-hartzaile izan duten Txartel bera konbinazioak bere eskuetan. Ranking poker eskuak arabera senior Deitzen da esku balorazioa. Ordena jaitsiz esangura, itxura hau Atsegin du. Arabera ezarritako arauak, in honako Poker diseinuak jotzen dira, beheranzko ordenan. Dira hain errentagarria, baina, nahiz Eta, hala nola poker diseinua Ekarri garaipena. Ez dago jakin bat sistema Bat egiteko Eseri-N-Go txapelketa. Bere diseinua poker adibidez argazkian Hasierako fasean gertatzen jakin baten Arabera eskema. Jorratzen zituen hiru txartelak aurpegia Gora, eta horrek jokalari bakoitzak Erabili ahal izango osatzeko onena Eskua konbinazioa. Diseinu hau deitzen da flop bat. Berriz ere, apustuak kopako gertatzen Da, eta banatzaileak irekitzen laugarren Txartela jokalari arantza diseinua. Azken bosgarren txartel da agerian, Jokalari denean ibaian dago banatuta.\nOndoren, azken apustuak jartzen dira, Eta irabazlea txandan zehaztuko da.\nJokoa jarraitzen du, betiere, ez Da azken bi finalistak. Irabazlea hartzen du saria. Ulertzeko oinarrizko printzipioa jokoa, hau Da, diseinua poker, denek ulertzen Bere funtsa. Mundu osoan ezaguna joko ez Du uzten gailurra izango da ospea. Denek nahi duenak parte hartzeko Ikasten baduzu arauak eta estrategiak Bat poker txapelketa, azkar izango Duzu ulertzen Orokorra esanahia. Abantailak aurkezten karta jokoa estimatzen Ziren milioika pertsona ia munduko Herrialde guztietan.\n��� ����� ������ � ������ ����� ��\nGGPokerok Verifikasi: cara Lengkap verifikasi\npppoker jokoa ingurumena ez da segurua pppoker apk poker kalkulagailua online poker poker aurka bot pppoker net download pppoker api pppoker berrikuspen jokalari benetako poker bariantza kalkulagailua poker kalkulagailua holdem Android deskargatu poker bot doan


OINARRIZKO LAU IKASKUNTZA\nHIRU IKASKUNTZA INSTRUMENTAL\nFUNTSEZKO IKASKUNTZA BAT\nBizizikasi pedagogia Baketik-ek bere lehen bost urteko ibilbidean eraikitako pedagogia da. Bere ardatz nagusia hauxe da: pertsona bere kabuz errealitatea hobetzeko eta aldatzeko gaitasuna duen izakia da. Etika abiapuntu hartuta hauta dezakeelako eta bere esperientzia nagusietatik ikas dezakeelako dauka gaitasun hori. Horixe da alkaketa pertsonalerako eta sozialerako indar nagusia.\nPedagogia horren premisa metodologikoa da pertsonak bere esperientzia nagusietatik ikasten duela hobetzen. Bizizikasi pedagogia oinarrizko lau esperientzietan (izaera mugatua, esker ona, kontzientziari entzutea eta giza duintasuna), hiru instrumentaletan (elkarrizketa, enpatia eta pazientzia) eta funtsezko batean (maitasuna) oinarritzen da. Pedagogia hori da Baketik-eko proiektuak biltzen dituen ardatza.\nNorberaren bizitza, bizikidetza, hezkuntza, elkartasuna eta abar hobetzeko pedagogia da. Bi kontzeptu elkartzen ditu: esperientzia eta ikaskuntza. Zortzi esperientzia jakinen ikaskuntza-prozesua eginez hobetzeko gai garela esan nahi du. Gizakion giza alderdirik bereziena eta unibertsalena osatzen dute zortzi esperientzia horiek, eta ahalmen didaktiko izugarria dute, bizitzeko eta elkarrekin bizitzeko oinarrizko zer guztiarekin harremanetan jartzen baikaituzte. Hiru taldetan banatzen dira hobetzeko ikaskuntza bihurtzen diren zortzi bizipen horiek: oinarrizko lau ikaskuntza (gizakion izaera mugatua, esker ona, kontzientziari entzutea eta giza duintasunaren esanahia); hiru ikaskuntza instrumental (elkarrizketaren plusa, enpatiaren plusa eta pazientziaren plusa) eta, azkenik, funtsezko ikaskuntza: maitasunarena. Baketik-eko argitalpenetan zabalago garatuak datoz.\n�Izaera mugatua. Gizakion izaera mugatuak bizitzan, elkarbizitzan eta munduaren martxan duen eragina (erabakigarria) geure buruan eta besteengan ikustea eta erreparatzea. Geure izaera mugatua onartzea da haren ondorioez jabetzeko lehen urratsa.\n�Esker ona. Geuregan, besteengan eta geure inguruan daukagun edertasuna, ontasuna eta zer positibo guztiak identifikatzea eta antzematea. Ezinbestekoa da zoriontsuago bizitzeko, bizikidetza hobea izateko eta gatazkak etikoki kudeatzeko.\n�Kontzientziari entzutea. Hautaketa etikoak egiteko, kontraesanak eta autoengainuak aztertzeko, edo zertan ez daukagun arrazoi osoa eta zertan duten besteek jakiteko, kontzientziari beste era batera entzuten ikas dezakegu.\n�Giza duintasuna. Geure bizitzan eta elkarbizitzan egiten ditugun aukerei norabide etikoa emateko, goi-balio baten erreferentzia behar dugu: giza duintasunarena. Etiketa orotik kanpo egon behar du balio hori geuregan eta besteengan sustatzeak.\n�Elkarrizketaren plusa. Elkarrizketaren minusa metodologiara edo estrategiara murriztea da. Elkarrizketaren plusa egiaren zerbitzura bereiztea da, neuregandik eta besteekin. Elkarrizketa praktikan jartzea neure ikuspegiak beti osatugabeak direla onartzea da, mugatuak gara.\n�Enpatiaren plusa. Enpatiaren minusa bestearen lekuan jartzen jakitera murriztea da. Hori baino gehiago da. Neurri batean, bestearen sufrimendua norberarena bezala sentitzeko gaitasuna da, bere arrazoietan edo ondorioetan jarduteko. Besteengatik ardura hartzea eta arduratzea da.\n�Pazientziaren plusa. Minusa leku arrunt batean kokatzea baino ez da eduki errealik gabe. Esperientzia honen plusa da jakitea pazientzia (aguantea eta irmotasuna) dela gizakiak duen tresna nagusia erronkei, zailtasunei eta sufrimenduei modu eraikitzailean aurre egiteko.\n�Maitasuna. Maitasunean aurkitzen du zentzua giza duintasunak: bikotekidearekiko, familiarekiko, lagunekiko, justiziarekiko, bakearekiko, munduarekiko... maitasunean. Doakotasuna da ikaskuntza honen gakoa, bestea ahalik eta ondoen egotea helburu duen emate desinteresatua.\nBIZIZIKASI PEDAGOGIAREN ARDATZ NAGUSIA\nBizizikasi pedagogiaren diagnostikoaren ardatza haren tesi nagusian dago: bere egoera pertsonala eta soziala bere kabuz (inguruarekin harremanetan eta elkarlanean, jakina) hobetzeko eta berregiteko gai dena, hori da pertsona osasuntsua. Ez da isolamenduari kantua pertsonaren autonomiari baizik.\nPertsonak hiru aukera paregabe ditu: kontzientzia hartzea, zentzua bilatzea eta bere burua eskaintzea. Hauek ikuspegi zabalak irekitzen dizkiote. Horri esker bere buruaz egiten duen edozein murrizketa baino gehiago da, edozein etiketa baino gehiago. Hobetu eta alda daiteke.\nPertsonak bere kabuz errealitatea hobetzeko eta aldatzeko gaitasuna dauka aukera horiei esker, etika hartuta abiapuntu, hauta dezakeelako. Hau da aldaketa pertsonalerako eta sozialerako indar nagusia. Bizizikasi pedagogiak ez du ezer berria erakusten, ez digu ezta adituen edo teknika edo metodologia korapilotsuen baitan egotea eragiten ere. Besterik gabe, pertsona bakoitzarengan dagoena azalarazten eta potentziatzen du.\nPertsona hautatzeko ahalmena duen izakia da. Horrekin batera, bakar-jokoan tranpak egiteko ahalmen handia duen izakia da. Helburu handiena eduki arren gutxienera jotzen dugu. Helburu gorenak adiskidetasuna, bizikidetza, elkartasuna, bakea, justizia...; eta joera, aldiz, gatazka, inbidia, egoismoa eta norberaren interesa bezalako jarrerak. Hain zuzen ere, tentsio horretan kokatzen da gizakia. Puntu honetatik abiatuz, gizakia hobetzeko ahalmena da.


SANTIAGO OSPITALEA, SEI MENDEZ BIZIRIK - Osaraba\nSANTIAGO OSPITALEA, SEI MENDEZ BIZIRIK\nSantiago ospitalea Gasteizko erakunde zaharrenetako bat da. 1428 urtean “Ongintza Etxea” zeritzon ospitalea sortu zen, Ayala familiaren babesean. Ospitaleak ordura arte “Adatseko Andre Mariaren” osasun etxea zegoen tokia hartu zuen; hari buruz, egungo Posta-etxearen eta Espainiako Bankuaren arteko kale txiki batean zegoela besterik ez dakigu.\n1507ko Gabon-gauean, sute handi batek suntsitu egin zuen ospitalea. Berreraikitzea ez zen hasi 1508 urtera arte, diru faltagatik. Orduan hartu zuen gaur duen izena, eta Donejakue bideko erromesen ospitale bihurtu zen.\nUrteek aurrera egin ahala, hiria hegoalderantz zabaldu zen “Arquillos” eraikuntzari esker, eta zabaltze horrek ospitale berri baten beharra sortu zuen.\nOspitale berria 1804 eta 1807 bitartean eraiki zen gaur egun dagoen tokian, baina 1820 arte ez zen inauguratu. Atzerapena Espainiako Independentzia Gerraren ondorioa izan zen, eta urte batzuetan frantsesen armadaren kuartel nagusi bilakatu zen.\nGudaren amaieran, 1820ko irailaren 27an, ateak ireki eta Karitateko Alaben kargura pasatu zen.\nOsasun etxeak gerora ere aldaketa handiak izan ditu. Adibidez, 1920ko hamarkadan handitzeko lanak egin zituzten; Europako garrantzitsuenetakoak, garai hartako hainbat dokumentazioren arabera. Zerbitzu berriak zabaldu ziren: sorospen-etxea gau osoan irekita zuten, tuberkulosi pabiloi berriak eraiki zituzten, non emakumeak eta gizonak bereiztuak zeuden, eta, bitxikeria gisa, amaetxea antolatu zuten ezkondu behartsuentzat. XIX. mendearen amaieran “Esne-tanta” izeneko erakundea jarri zen abian, edoskitzean zailtasunak zituzten ama eta jaioberriei laguntzeko asmoz.\nXX.mendearen erditik aurrera eraikuntza berritzeko proiektua proposatu zen, eta lehengo ospitaleari bi eraikuntza berri erantsi zizkioten: itxura hori du gaur egun.\nSantiago ospitalea Gasteizen XV. mendetik aurrera belaunaldiz belaunaldi igaro da. Gaur egun jatorrizko zereginetan jarraitzen du, eraberritu eta handituta, eta urte askoan ateak zabalik jarraitzea espero dugu.\nNext story MAKINA AUTOMATIKOAK ELIKADURA OSASUNTSU BATEN ALDE\nPrevious story GAIXOTASUN KARDIOBASKULAREEN PREBENTZIOA


genre_facet:"IRALEren materialak" genre_facet:"Curriculumeko baliabideak" genre_facet:"EIMAk onetsitako materialak" topic_facet:"Galdaketa eta pulbimetalurgiaren bidezko produkzioa (Heziketa Zikloa). Goi maila" topic_facet:"Metal-eraikuntzen industrietako segurtasun-planak (Modulua)" topic_facet:"Mantentze-lanen eta kalitatearen prozesuak eta kudeaketa (Modulua)" author_facet:"Elhuyar Hizkuntza Zerbitzuak"\nGeneroa / Forma: IRALEren materialak Generoa / Forma: Curriculumeko baliabideak Generoa / Forma: EIMAk onetsitako materialak Proposatutako gaia: Galdaketa eta pulbimetalurgiaren bidezko produkzioa (Heziketa Zikloa). Goi maila Proposatutako gaia: Metal-eraikuntzen industrietako segurtasun-planak (Modulua) Proposatutako gaia: Mantentze-lanen eta kalitatearen prozesuak eta kudeaketa (Modulua) Egilea: Elhuyar Hizkuntza Zerbitzuak\n2 Fabrikazio Mekanikoa (Lanbide Arloa) 2 Fabrikazio Mekanikoen Industrietako Segurtasun Planak (Modulua) 2 Fabrikazio mekanikoko produkzioaren programazioa (Heziketa Zikloa). Goi maila Galdaketa eta pulbimetalurgiaren bidezko produkzioa (Heziketa Zikloa). Goi maila 2 Instalazioa eta mantenimendua (Lanbide Arloa) 2 Kalitatearen kudeaketa,laneko arriskuen prebentzioa eta ingurumen-babesa (Modulua) Gehiago ... 2 Lan Arriskuen Prebentzioa (Heziketa Zikloa). Goi maila 2 Lanbide Heziketa 2 Mantentze-lan elektromekanikoa (Heziketa Zikloa). Erdi maila Mantentze-lanen eta kalitatearen prozesuak eta kudeaketa (Modulua) 2 Mekatronika Industriala (Heziketa Zikloa). Goi maila 2 Metal-eraikuntzak (Heziketa Zikloa). Goi maila Metal-eraikuntzen industrietako segurtasun-planak (Modulua) 2 Sekuritate baldintzetatik deribatutako arriskuak (Modulua) 1 Linea automatizatuen muntaia- eta mantentze-lanak (Modulua) 1 Muntaia- eta mantentze-lan elektriko/elektronikoak (Modulua) Guztiak ikusi ... gutxiago ...


Dendak eta gogoak - - Tolosaldeko ataria\nDendak eta gogoak\nArantxa Iturbe 2020-10-18 19:58\nEz naiz fio zerbaitetarako idazten diren liburuekin. Zerbaitetarako egiten diren antzezlan eta filmekin ere ez. Ez eta kantuekin ere. Denek balio dute zerbaitetarako, balio dezakete behintzat, edo balio beharko lukete baina ondoren, ez aurretik. Helmugan 'zerbait' hori jarrita abiatuz gero, artelanaren gainontzeko balio guztiak joanean galtzen dira.\nOrain artekoa abstraktuegia iruditu zaionarentzat argibidea: erakundeen aginduz sortutako ikuskizunak propaganda dira normalean, eta elkarteen enkarguz eraikitakoak, panfleto (edo alderantziz). Gauza bat da artista bati gaia jarrita lan egiteko eskatzea eta bestea, gaiari buruz zer esan behar duen agintzea, eta gainera, ari dela, mezua ez dela argi geratu eta berriro hasteko aholkua ematea. Eta gertatzen da. Gero eta gehiago.\nEta segidan, herriko dendarien elkarteak eskatu balit bezala, bizpahiru lerro denda txikiei buruz. Eta ez, ez dit inork ezer eskatu. Gutxiago, agindu. Denda bat zegoen tokian pertsiana betiko itxita ikusteak zerbait astintzen dit erraien zatirik zaharrenean. Ez da oraingo kontua. Urteak daramatzagu noizbait ezagutu genituen denden zerrenda nostalgikoak osatzen. «Ze pena», esaten dugu, autoa hartu eta kilometrotara dagoen salgune erraldoira abiatu aurretik. «Hau ere itxi al dute?», galdetzen dugu, urrutiko ezlekuren batetik atariraino zerbait ekartzeko eskaera ordenagailuz bete ondoren.\nEz da propaganda Uxue Alberdinen 'Dendaostekoak' irakurtzen ari naizela esatea. Eta balitz, bost axola.\nDendarien elkarteak eskatuta ari banintz banan bana zehaztuko nituzke denda txikiek herri bakoitzaren bizitzan zer eragin duten, zer galtzen ari garen haietako bat ixten duten bakoitzean. Nork galtzen duen gehiago. Baina ez ditut panfletoak maite. Propaganda ere ez.\nEz da propaganda Uxue Alberdiren Dendaostekoak irakurtzen ari naizela esatea. Eta balitz, bost axola. Liburua ez da denden propaganda, ez-eta dendariena ere. Berrogei urtez, eta oraindik, dendari diren bi emakumeren, bi ahizpen, bizitza jaso du Uxuek liburu berrian. Bien hitzetan. Gidoirik gabeko elkarrizketa etengabean. Beren langintza(k) maite dituzten bi ahots josi ditu eta balio izan dit dendak eta dendariak hiltzen uzteko bezain odol-galduak garela gogora arazi eta egin dakiekeen epitafiorik ederrena irakurtzeko zoria dugula esateko.\nEz du dendak salbatzeko balioko. Ez du horretarako idatzi. Ez dut uste, behintzat. Ez dakit zertarako idatzi duen. Gogoak eman diolako seguru-asko. Eta gogoa bezalakorik ez da edozertan hasteko. Gogoa da gauza ederrak egiteko osagairik funtsezkoena. Gogoa jartzen duzun hartan ez duzu beti asmatuko, baina gogogabetuta, sekula ez.


Osaba Sam - Wikipedia, entziklopedia askea.\nI want you for U.S. Army (1917), James Montgomery Flagg.\n"Zu nahi zaitut Estatu Batuetako armadarako. Zoaz hurbilen duzun errekrutatze-bulegora".\nOsaba Sam edo Uncle Sam, ingelesez, Amerikako Estatu Batuen pertsonifikazio nazionala da, eta, bereziki, AEBko gobernuarena.\n1812ko Gerra angloamerikarrean erabili zen esapidea lehenbizikoz. Arraza zuriko gizon zahar gisa irudikatu ohi da Osaba Sam: ile zuri, ahuntz-bizar eta aurpegiera serioaz, eta Estatu Batuetako sinbolo nazionalak gogorarazten dituen arropaz jantzia.\nHerri-tradizioaren arabera, 1812ko Gerran, New York estatuaren iparraldean kuarteleratuta zeuden soldadu batzuek egindako hitz-jokotik sortu zen Uncle Sam izena. Kuartel hartako soldaduek U.S. (United States) inizialak idatzita zituzten haragi-pakete batzuk jaso zituzten. Inizial haiek zer esan nahi zuten galdetu omen zuen norbaitek, eta soldadu batek «Uncle Sam» erantzun omen zuen, pentsatu baitzuen haragi-hornitzailearen izenaren inizialak zirela: Uncle Samuel Wilson.\nGeroago, 1961eko irailaren 15ean, AEBko Kongresuak ebazpen hau onartu zuen:\n« Senatuak eta Ordezkarien Ganberak erabaki dute Kongresuak Uncle Sam Wilson Troykoa (New York) aitortzea Osaba Sam Amerikako Estatu Batuen sinbolo nazionalaren aitatzat. »\nOsaba Samen irudikapen ezagunena James Montgomery Flaggek egin zuen 1917an. Lehen eta Bigarren mundu-gerretan soldaduak biltzeko poster bat da, irudiaren azpiko testuak berak adierazten duenez. Hasiera batean, Leslie's Weekly aldizkariaren azalerako egin zuen Flaggek irudia, 1916ko uztailaren 6an.\nMultimedia: Uncle Sam\nOrriaren azken aldaketa: 15 iraila 2020, 14:41.


Udalak positiboki baloratzen du Hauteskunde Kanpaina - Villabonako Udala\nUdalak positiboki baloratzen du Hauteskunde Kanpaina\nPost 2019 Apirila 30\nNormaltasuna izan da azpimarragarriena\nAmasa-Villabonako Udalak, udalerriko hauteskunde orokorren balorazio positiboa egin du. Hauteskunde kanpainaren harira, alkateak, pintadak ez agertu izana eta publizitate eta propagandaren inguruko udal ordenantzak arautzen duenarekin betez, hainbat alderdi politikok kartelak ipintzera bideratutako panelen erabilera nabarmendu nahi izan ditu. Alkatearen iritziz, puntu negatiboa ezker abertzaleak ipini du oraingoan ere, debekatutako paskinak ipiniz eta arautegia urratuz “Pena bat da, EH Bilduk oraindik ere, Udalak demokratikoki onartutako arauekiko errespetu faltan oinarritutako modelo politikoarekin jarraitzea; eta baita ere, pena bat da, beharrezkoak ez liratekeen garbiketa lanetarako udal brigadaren lan orduak horretara bideratu behar izatea”.\nHauteskunde jardunaldiari dagokionez, ustekaberik gabe igaro zen eta Udalak bideraturiko langile eta materialak egokiak izan ziren.


Energia kudeatzeko sistema | KANPONDOA\nEnergia kudeatzeko sistema\nAgoizko erabiltzaile, bazkide eta auzotar agurgarriak:\nEnergia-eraginkortasuna Kanpondoako erronka handienetako bat izan da azken hilabete eta urteetan. Izan ere, garrantzi handikoa da ingurumenerako. Baliabide natural berriztagarriak erabiltzen ez badira, ondorio kaltegarri ugari eraginen ditu ingurumenean.\nArlo horretan bi ildo jorratu ditugu. Lehena zehaztea zeintzuk diren kontsumo-puntu handienak eta energetikoki desorekatuenak. Bigarrena, kontsumo eredua aldatzea eta guztiz berriztagarriak diren energia iturrien alde egitea. Horregatik jarri dira eguzki-plaka fotovoltaikoak.\nEnergia-ereduaren aldaketa hori etorkizuneko apustua da. Gaur egun, baliabide energetiko ez-berriztagarrien eta kutsatzaileen kostuen igoerarekin, oraindik justifikatuta dago. Adibidez, Kanpondoan % 30 murriztu dugu gasaren kontsumoa. Hala ere, gasaren prezioa % 72 igo da, eta prezioek ildo horretan jarraitzen badute, gerta liteke kontsumo gutxien izaten ari garen aldi honetan inoiz baino gehiago ordaindu behar izatea.\nIgoera hori bera iragarri dute konpainia elektrikoek.\nEnergia kudeatzeko sistema bat instalatu berri dugu, gure kostu energetikoa nola kontrolatzen dugun hobeto ezagutzeko. Aste honetan kontsumo-probak egingo ditugu, eta horretarako bi geldialdi programatu ditugu instalazioetan. Hauexek:\n2022-02-22, asteartea. Bainu turkiarra eta sauna lehorra ez dira erabilgarri egonen (gainerako instalazioak, irekita)\n2022-02-23, asteazkena. SPA ez da erabilgarri egonen (gainerako instalazioak, irekita)\nMila eske zuen ulermena eta laguntzagatik. Ziur ahalegin honen ondorioak baliagarriak eta onuragarriak izanen direla pertsona guztientzako.